sagorsarker/bangla-wikipedia huggingface dataset:
আন্তর্জাতিক বিড়াল দিবস

আন্তর্জাতিক বিড়াল দিবস প্রতিবছরের ৮ আগস্ট অনুষ্ঠিত একটি উদ্‌যাপন। ২০০২ সালে পশুর কল্যাণের জন্য আন্তর্জাতিক তহবিল এই দিনটি চালু করে।
আন্তর্জাতিক বিড়াল দিবসটি কিছু দেশে বিশ্ব বিড়াল দিবস হিসাবেও পরিচিত এবং এটি শুরু হওয়ার পর থেকে এটির উদ্‌যাপন বিশ্বব্যাপী বৃদ্ধি পাচ্ছে। বর্তমানে বেশীরভাগ দেশ এই দিনটি পালন করে ৮ আগস্ট, তবে রাশিয়া ১ মার্চকে জাতীয় বিড়াল দিবস হিসেবে উদ্‌যাপন করে এবং মার্কিন যুক্তরাষ্ট্র আন্তর্জাতিক বিড়াল দিবস এবং তাদের নিজস্ব জাতীয় বিড়াল দিবস উভয় ২৯ অক্টোবর উদ্‌যাপন করে।
আন্তর্জাতিক বিড়াল দিবস মানুষের পোষা বন্ধু বিড়াল এবং এদের সাহায্য ও সুরক্ষার উপায়গুলি সম্পর্কে জানতে ভূমিকা পালন করে। বিড়াল দিবস হল ২২ ফেব্রুয়ারিতে উদযাপিত আরেকটি অপ্রাতিষ্ঠানিক বিড়াল দিবস যা জাপানে চালু হয়েছিল।
ঢাকা কুরিয়ার

ঢাকা কুরিয়ার (সাধারণত কুরিয়ার নামে পরিচিত) এটি বাংলাদেশ প্রকাশিত ইংরেজি ভাষার সাপ্তাহিক। 
১৯৮৪ সালে প্রতিষ্ঠিত পত্রিকাটি বাংলাদেশের বেসরকারি সংবাদ সংস্থা ইউএনবির সহযোগী পত্রিকা হিসেবে প্রচলিত। ঢাকা কুরিয়ার দেশের প্রাচীনতম চলমান ইংরেজি বিষয়ক পত্রিকা। এ পত্রিকাটি মূলত রাজনীতি, আন্তর্জাতিক বিষয়ক, অর্থনীতি, ভ্রমণ, সাহিত্য, সমাজ ও শিল্পের উপর প্রতিবেদন তৈরি করে। এই প্রকাশনার মালিক কসমস গ্রুপের ব্যবসায়ী এনায়েতউল্লাহ খান, এবং বাংলাদেশের শীর্ষস্থানীয় সংবাদ সংস্থাগুলির মধ্যে অন্যতম ইউএনবির সহপ্রতিষ্ঠান (সিস্টার কনসার্ন)।
এনায়েতউল্লাহ খান প্রতিষ্ঠাতা সম্পাদক, বর্তমানে প্রধান সম্পাদক। পত্রিকার বর্তমান নির্বাহী সম্পাদক শায়ান খান। এর আগে সম্পাদক হিসেবে দায়িত্ব পালন করেন সৈয়দ বদরুল আহসান, আফসান চৌধুরী এবং এম হারুনুর রশীদকে।
ফজলুর রহমান (আমলা)

জুন ২০১৮ থেকে আগস্ট ২০১৮ পর্যন্ত সিন্ধু প্রদেশের তত্ত্বাবধায়ক সরকারের মুখ্যমন্ত্রীর দায়িত্ব পালন করেন। তিনি সিন্ধু প্রদেশের একজন বিশিষ্ট সিভিল চাকুরীজীবী ছিলেন। দুইবার প্রাদেশিক মন্ত্রী হিসেবে দায়িত্ব পালন করেন। সিভিল সার্ভিস থেকে ২০১০ সালে অবসর গ্রহণ করেন। জাতীয় সাধারণ নির্বাচনের আগে ২ জুন ২০১৮ সালে ফজলুর রহমান সিন্ধু প্রদেশের তত্ত্বাবধায়ক সরকারের মুখ্যমন্ত্রী হিসেবে শপথ গ্রহণ করেন।
আওকাত হোসেন

আওকাত হোসেন হলেন একজন বাংলাদেশী চলচ্চিত্র লেখক, পরিচালক এবং চিত্রসম্পাদক। তিনি ১৯৮২ সালের চলচ্চিত্র দুই পয়সার আলতায় চিত্রসম্পাদনার জন্য বাংলাদেশ জাতীয় চলচ্চিত্র পুরস্কার শ্রেষ্ঠ চিত্রসম্পাদক হিসেবে জাতীয় পুরস্কার অর্জন করেন। 
জাতীয় চলচ্চিত্র পুরস্কার
রঘুনাথপুর ইউনিয়ন, ডুমুরিয়া

অন্য ব্যবহারের জন্য, দেখুন রঘুনাথপুর ইউনিয়ন।
রঘুনাথপুর ইউনিয়ন বাংলাদেশের খুলনা জেলার ডুমুরিয়া উপজেলার অন্তর্গত একটি ইউনিয়ন।
এই ইউনিয়নের আয়তন ১১.০৩ বর্গ মাইল এবং এর মোট লোক সংখ্যা২৭,৪১৬ জন। এখানে গ্রামের সংখ্যা ১১ টি এবং মৌজার সংখ্যা ১০ টি।
শাহপুর মাধ্যমিক বিদ্যালয়
রঘুনাথপুর মাধ্যমিক বিদ্যালয়
শাহপুর মাধ্যমিক বালিকা বিদ্যালয়
ডুমুরিয়া ইউনিয়ন, ডুমুরিয়া

ডুমুরিয়া ইউনিয়ন বাংলাদেশের খুলনা জেলার ডুমুরিয়া উপজেলার অন্তর্গত একটি ইউনিয়ন।
২০১৮-১৯ আইসিসি টি২০ বিশ্বকাপ ইউরোপ বাছাইপর্ব

২০১৮-১৯ আইসিসি টি২০ বিশ্বকাপ ইউরোপ বাছাইপর্ব একটি ক্রিকেট প্রতিযোগিতা যা ২০২০ আইসিসি টি২০ বিশ্বকাপ প্রতিযোগিতার জন্য বাছাইপর্বের একটি অংশ। আন্তর্জাতিক ক্রিকেট কাউন্সিল (আইসিসি) কর্তৃক ৬২টি দলকে নিয়ে ১২টি আঞ্চলিক বাছাইপর্ব অনুষ্ঠিত হয়। ২০১৮ সালেই পাঁচটি অঞ্চলের প্রতিযোগিতায়- আফ্রিকা (৩ গ্রুপ), আমেরিকার (২), এশিয়ার (২), পূর্ব এশিয়া প্রশান্ত মহাসাগরীয় (২) এবং ইউরোপ (৩) গ্রুপের খেলা সম্পন্ন হয়। সেরা ২৫টি দল নিয়ে ২০১৯ সালে শুরু হয় ৫টি অঞ্চলে আঞ্চলিক ফাইনাল, যেখানে সাতটি দল অগ্রসর হবে ২০১৯ আইসিসি টি২০ বিশ্বকাপ বাছাইপর্ব খেলায়, সাথে থাকবে আইসিসি টি২০আই চ্যাম্পিয়নশীপ এর র‍্যাংকিং এ থাকা সর্বনিম্ন ছয়টি দল।
প্রতি গ্রুপে ছয়টি করে ৩ গ্রুপে মোট আঠারটি দেশ ইউরোপীয় অঞ্চলের প্রাথমিক প্রতিযোগিতায় অবতীর্ণ হয়। ২০১৮ সালের ২৯ আগস্ট এবং ২ সেপ্টেম্বরের মধ্যে সবগুলো খেলা নেদারল্যান্ডস-এ অনু্ষ্ঠিত হয়। প্রতি গ্রুপের সেরা ২টি দল অগ্রসর হয় আঞ্চলিক ফাইনালে। সেখানেই নির্ধারিত হবে বিশ্বকাপ বাছাইপর্বের জন্য ইউরোপ অঞ্চলের দুটি দল। এপ্রিল ২০১৮তে আন্তর্জাতিক ক্রিকেট কাউন্সিল (আইসিসি) ঘোষণা করে, ১ জানুয়ারী ২০১৯ থেকে সদস্য দেশের মধ্যকার অনুষ্ঠিত সকল টুয়েন্টি২০ খেলা আন্তর্জাতিক খেলার মর্যাদা পাবে। অতপর আঞ্চলিক ফাইনাল এবং বাছাইপর্বের অনুষ্ঠিত সকল খেলা হবে টুয়েন্টি২০ আন্তর্জাতিক (টি২০আই) মর্যাদা সম্পন্ন। 
পূর্ব নির্ধারতি খেলার সূচীর প্রথম দিনের ৩টি বাছাইপর্বের খেলা বৃষ্টির কারণে পরিত্যক্ত হয়। পরিত্যক্ত সবকটি খেলাগুলি পুন-অনুষ্ঠিত হয় প্রতিযোগিতার বরাদ্ধকৃত দিন, ৩১ আগস্ট ২০১৮। ডেনমার্ক ও জার্মানি গ্রুপ এ থেকে আঞ্চলিক ফাইনালে অগ্রসর হয়। তাদের সাথে যুক্ত হয় গ্রুপ বি থেকে ইতালি ও জার্সি, এবং গ্রুপ সি থেকে নরওয়ে ও গার্নসি
আঞ্চলিক ফাইনাল খেলাটি ২০১৯ এর জুনে অনুষ্ঠিত হয় গার্নসিতে। জার্সি আঞ্চলিক ফাইনালে জয় লাভ করে টি২০ বিশ্বকাপ বাছাইপর্বের যোগ্যতা অর্জন করে নেয়। জার্সি এবং জার্মানি সমান পয়েন্ট নিয়ে প্রতিযোগিতা সম্পন্ন করে, কিন্তু জার্সি এগিয়ে যায় নেট রান রেটের কারণে। 
(Q) আঞ্চলিক ফাইনালে অগ্রসর।
(Q) আঞ্চলিক ফাইনালের যোগ্য
(Q) আঞ্চলিক ফাইনালের যোগ্য
আঞ্চলিক ফাইনাল খেলাটি অনুষ্ঠিত হয় ১৫-২০ জুন ২০১৯ গার্নসিতে। ১৪ মে ২০১৯ জার্মানি ফাইনালের জন্য তাদের দল ঘোষণা করে, যেখানে অন্তর্ভুক্ত করা হয় ইংলিশ ঘরোয়া ক্রিকেট খেলার অভিজ্ঞতা সম্পন্ন অলি রায়ান, ক্রেইগ মেসকেদে এবং ডাইটার ক্লেইনকে, যদিও পরবর্তীতে কেবল ক্রেইগ মেসকেদেই চূড়ান্ত দলে অংশ গ্রহণ করে। ৩১ মে ২০১৯ আইসিসি আঞ্চলিক ফাইনালের জন্য সকল দলের খেলোয়াড় নিশ্চিত করে। প্রতিযোগিতা চলাকালীন সময় ডেনিয়েল ওয়েস্টন এর ইনজুরির কারণে বদলী হিসাবে ইংলিশ ঘরোয়া ক্রিকেটের খেলোয়াড় মাইকেল রিচার্ডসন জার্মানি দলে যুক্ত হয়। 
আঞ্চলিক ফাইনালের মধ্যবর্তী পর্যায়ে জার্সি এবং ইতালি নিজেদের তিনটি খেলার প্রত্যেকটিতে জয় লাভ করায় চূড়ান্ত খেলার পথে অন্য দল থেকে এগিয়ে থাকে। ১৮ জুনে অনুষ্ঠিত হওয়ার জন্য নির্ধারিত অন্য চারটি খেলা বৃষ্টির কারণে পরিত্যক্ত হওয়ায় খেলাগুলো প্রতিযোগিতার জন্য বরাদ্দকৃত রিজার্ভ ডে ২০ জুনে নির্ধারিত করা হয়। প্রতিযোগিতার শেষ দিনের খেলায় গ্রুপ বিজয়ী হয়ে ২০১৯ আইসিসি টি২০ বিশ্বকাপ বাছাইপর্ব প্রতিযোগিতার যোগ্যতা অর্জন করে নেয়, যদিও জার্মানির সাথে পূর্বের খেলায় পরাজিত হয়, তবু নেট রান রেট এর কারণে এগিয়ে যায়।
সুরমা ফজলি

সুরমা ফজলি মধ্য মৌসুমি জাতের আম। (এর অপর নাম "চিনি ফজলি") উৎকৃষ্ট জাতের এই আমটি জুন মাসের মাঝামাঝি পাকা শুরু করে ১৫-২০ দিন থাকে। আমটির আকার লম্বাটে। অনেকটা চ্যাপ্টা।
পোক্ত অবস্থায় সবুজ, পাকলে গাড় হলুদ রং ধারণ করে। খোসা পাতলা ফিনফিনে। ত্বক মসৃণ। খোসা সহজেই উঠে আসে। শাঁস মোলায়েম, রং হলুদ। সুমিষ্ট, রসাল এবং সুগন্ধযুক্ত এই আমের আটিতে কোনো আঁশ নেই। আহারোপযোগী অংশ প্রায় ৭৫%।
নাটোরের কুরিয়াপাড়া নামক গ্রামে, নারদ নদের তীরে ১৮০০ খ্রিষ্টাব্দে মোহন লাহীড়ি নামে একজন ব্রাহ্মণ জমিদার বাস করতেন। এই গ্রামের মো. আমজাদ হোসেন সুরমা ফজলী আমের চারা বাগানে রোপণ করেছেন এবং ছড়িয়ে দিয়েছেন। এই আম রাজশাহী এবং চাঁপাইনবাবগঞ্জ অঞ্চলে দেখা গেছে। এখন পর্যন্ত বাণিজ্যিক সফলতা পায়নি। শৌখিন ব্যক্তিদের বাগানে শোভা পাচ্ছে।
ইঙ্গ-বর্মি যুদ্ধসমূহ

ইংরেজ সৈন্যবাহিনী এবং বর্মা তথা ব্রহ্মদেশের মধ্যে তিনটি যুদ্ধ হয়েছিলো, যা "বর্মী যুদ্ধ" বা "ইঙ্গ-বর্মা যুদ্ধ" নামে ইতিহাসখ্যাত৷
বর্মার সাম্রাজ্য বিস্তৃতির সাথে সাথে তার সীমান্ত পরিবর্তন হতে থাকে৷ সীমান্ত পরিবর্তনের ফলস্বরূপ তা ব্রিটিশ ইস্ট ইন্ডিয়া কোম্পানি এবং পরে ব্রিটিশ ভারতের নিকটবর্তী হয়৷ ঐ সীমান্ত অঞ্চলগুলিতে জনসাধারণ ধন্দে পড়ে ফলে শরণার্থী সংখ্যা বাড়তে থাকে, শুধু তাই নয় অস্পষ্ট পরিবর্তনশীল অনির্ধারিত সীমানা উভয়পক্ষের সৈন্যদলকেও বিব্রত করে৷
১৮২৪ থেকে ১৮২৬ খ্রিষ্টাব্দে ব্রিটিশ বাহিনী ও বর্মী সৈন্যদলের মধ্যে ঘটে যাওয়া প্রথম ইঙ্গ-বর্মা যুদ্ধতে ব্রিটিশ ইস্ট ইন্ডিয়া কোম্পানি জয়লাভ করে৷ উভয়পক্ষের মধ্যে ইয়াণ্ডাবু সন্ধি সাক্ষর হয় ফলে বর্মার কব্জাকৃত আসাম, মণিপুর এবং আরাকান রাজ্য তাদের হাত ছাড়া হয় এবং ব্রিটিশ সাম্রাজ্যের অন্তর্ভুক্ত হয়৷ ব্রিটিশ বাহিনী টেনাসেরিম বিভাগ|টেনাসেরিম পর্যন্ত একটি পদযাত্রা করে, এর মূল উদ্দেশ্য ছিলো টেনাসেরিমকে একটি অন্তর্বর্তী অঞ্চল হিসাবে গণ্য করে ব্রহ্মদেশ (বর্মা) ও শ্যামদেশের (থাইল্যান্ড) সাথে ভবিষ্যৎ আলোচনার পথ খোলা রাখা৷ শতাব্দী এগোনোর সাথে সাথে ব্রিটিশ ইস্ট ইন্ডিয়া কোম্পানি বর্মার প্রাকৃৃতিক উৎস তথা বর্মার মূল ভুখণ্ডের ওপর নিজেদের প্রভাব ও একটি বৃৃহৎ সাম্রাজ্য বিস্তারের মনস্কামনা ব্যক্ত করে৷
১৮৫২ খ্রিষ্টাব্দে লর্ড ডালহৌসি বর্মার সাথে পূর্ব চুক্তির (ইয়াণ্ডাবুর সন্ধি) বিষয়ে ছোটোখাটো কিছু আলোচনা প্রসঙ্গে কম্যান্ডার ল্যাম্বার্টকে বর্মা প্রেরণ করেন৷
বর্মীরা তৎক্ষণাৎ ব্রিটিশ গুপ্তচরকে বর্মা থেকে সরিয়ে নেওয়ার দাবী তোলেন৷ ঘটনাক্রমে এই সঙ্কটাপন্ন অবস্থায় ল্যাম্বার্ট নৌ পরিবহন সংক্রান্ত আলোচনার কথা তোলেন, যা ১৮৫২ খ্রিষ্টাব্দে দ্বিতীয় ইঙ্গ-বর্মা যুদ্ধের সূত্রপাত ঘটায়৷ ব্রিটিশ বাহিনীর দ্বারা দক্ষিণ বর্মার পেগু দখলের মাধ্যমে এর সমাপ্তি ঘটে৷ এই যুদ্ধের ফলে বর্মার রাজসিংহাসনে নবযুগ আসে, রাজা পাগান মিন (১৮৪৬-১৮৫২) এর পরে তার বৈমাত্রেয় ভাই মিন্দন মিন (১৮৫৩-১৮৭৮) বর্মার রাজসিংহাসন দখল করে৷
রাজা মিন্দন ব্রিটিশ আক্রমণ প্রতিহত করার লক্ষ্যে বর্মার দেশীয় রাজ্যগুলিকে আধুনিকীকরণ এবং অর্থনৈতিকভাবে উন্নত করার দিকে জোর দেন৷ তিনি তার নতুন রাজধানী মান্দালয়তে স্থানান্তরিত করেন ও নিজের শক্তিবৃৃদ্ধি শুরু করেন৷ এটা ব্রিটিশ আক্রমণ আটকানোর জন্য যথেষ্ট ছিলো না কারণ মিন্দনের পুত্র এবং বর্মার পরবর্তী রাজা থিবৌ মিন (১৮৭৮-১৮৮৫) ছিলেন একজন অদূরদর্শী ও অপারক রাজা৷ তিনি ব্রিটিশ আক্রমণ আটকানোর জন্য ফ্রান্সের সাহায্য প্রার্থনা করেন৷ ফলে তার দেশের ওপর থেকে তার আধিপত্য কমতে থাকে এবং তার রাজ্যের সীমান্তও অসুরক্ষিত হয়ে পড়ে৷ এমতাবস্থায় ব্রিটিশ বাহিনী দাবী করে যে, তিনি তার পিতার স্বাক্ষরিত চুক্তি লঙ্ঘন করে চলেছেন, যা অনভিপ্রেত৷ ফলস্বরূপ ব্রিটিশ বাহিনী ১৮৮৫ খ্রিষ্টাব্দে আবার বর্মার বিরুদ্ধে যুদ্ধ ঘোষণা করেন৷ এভাবে তৃতীয় ইঙ্গ-বর্মা যুদ্ধ শুরু হলে ব্রিটিশ বাহিনী সমগ্র বর্মার ওপরই নিজের আধিপত্য বিস্তারে সক্ষম হয় ও বর্মাকে নিজ সাম্রাজ্যভুক্ত করে৷
ডুমুরিয়া ইউনিয়ন, টুঙ্গিপাড়া

ডুমুরিয়া ইউনিয়ন বাংলাদেশের গোপালগঞ্জ জেলার টুঙ্গিপাড়া উপজেলার একটি ইউনিয়ন।
টুংগীপাড়া উপজেলা সদর হতে ১২ কিলোমিটার উত্তর দিকে ডুমরিয়া ইউনিয়ন পরিষদ ভবন অবস্থিত।
ডুমরিয়া ইউনিয়নে ২৫০ বৎসর পূর্বে জনবসতি শুরু। হিন্দু সম্প্রদায়ের লোকেরা  পুরো  চৈত্র মাস শিবাসন বা পাট মাথায় নিয়ে এলাকায় ধর্মীয় জাগ-যজ্ঞাদি ও গান বাজনা করে মাসের শেষে চৈত্র সংক্রান্তিতে পাট পূঁজা বানিল পূঁজা করতেন। সেই পাট পূঁজা থেকে অত্র এলাকার জন্ম হয় ডুমরিয়া গ্রাম। ১৮৯০/১৯০০ সালে ডুমরিয়া গ্রামের নাম অনুসারে এই  ইউনিয়নের নাম হয় ডুমরিয়া। ১৯০০ সাল হতে ১৯৪৭ পর্যন্ত ডুমরিয়া ইউনিয়ন বোর্ড নামে পরিচিত ছিল। ১৯৪৭ হতে ১৯৭১ পর্যন্ত ইউনিয়ন কাউন্সিল নামে পরিচিত ছিল।
গ্রাম ১৮টি সংখ্যা
ডুমরিয়া, ভৈরব নগর, কাঠিকগ্রাম, সালুখা, ভিন্নাবাড়ী, তারাইল, নারায়নখালী, কানাইনগর, চিতলীয়া, সড়াবাড়ী, লেবুতলা, বাশবাড়ীয়া, পাকুড়তীয়া, করফা, মধুখালি, চরগোপালপুর, পাতিলঝাপা, পারঝনঝনিয়া।
আয়তন- ৭৮৭৮ একর। লোকসংখ্যা- সর্বমোট ২০৭২০ জন। পুরুষ- ১০৭৮১জন, মহিলা- ৯৯৩৯।
শিক্ষার হার- ৫২.২৯%।
""'মোঃশেখ আলী আহমেদ (বি.কম)
এস্তাদি ইয়োহান ক্রুইফ

এস্তাদি ইয়োহান ক্রুইফ (অনুবাদ "ইয়োহান ক্রুইফ স্টেডিয়াম") হচ্ছে স্পেনের কাতালোনিয়া অঙ্গরাজ্যের রাজধানী বার্সেলোনায় অবস্থিত একটি নির্মাণাধীন ফুটবল স্টেডিয়াম। ডাচ ফুটবল কিংবদন্তি ইয়োহান ক্রুইফের নামানুসারে এটির নামকরণ করা হয়।
এটি উয়েফা এলিট স্টেডিয়ামের তালিকায় ৩য় শ্রেণীর স্টেডিয়াম হবে, এবং এটি ৬,০০০ সমর্থকের ঘর হবে। এস্পাই বার্সা প্রজেক্ট হিসাবে, এটি মিনি এস্তাদি-এর পুনঃস্থাপন হবে, যা "এস্তাদি ইয়োহান ক্রুইফ"-এর নির্মাণ কাজ শেষ করার পর আনুষ্ঠানিকভাবে ভেঙ্গে দেওয়া হবে।
স্টেডিয়ামটির নির্মাণ কাজ শুরু হয় ১৪ সেপ্টেম্বর ২০১৭ এবং ২০১৯ নির্মাণ কাজ শেষ করার তারিখ ঠিক করা হয়। স্টেডিয়ামটি ২০১৯ দালের আগস্টে উদ্ভোদন করা হবে।
রঘুনাথপুর ইউনিয়ন, গোপালগঞ্জ সদর

রঘুনাথপুর ইউনিয়ন বাংলাদেশের গোপালগঞ্জ জেলার সদর উপজেলার একটি ইউনিয়ন।
আয়তন- ৫৭৯৭ একর।
মোট জনসংখ্যা- ২৭,৬৫১। মোট পুরুষ- ১৪৩০২ জন, মোট মহিলা- ১৩৩৪৯ জন ("২০০১সালের আদম সুমারী অনুযায়ী")।
গ্রাম ৭টি -
"বাংলাদেশের ইউনিয়ন বিষয়ক এই নিবন্ধটি । আপনি চাইলে এটিকে সম্প্রসারিত করে উইকিপিডিয়াকে সাহায্য করতে পারেন।"
রঘুনাথপুর ইউনিয়ন, হরিণাকুণ্ডু

অন্য ব্যবহারের জন্য, দেখুন রঘুনাথপুর ইউনিয়ন।
রঘুনাথপুর ইউনিয়ন বাংলাদেশের খুলনা বিভাগের ঝিনাইদহ জেলার হরিণাকুণ্ডু উপজেলার একটি ইউনিয়ন।
আয়তন- ৭২৩৩ একর। জনসংখ্যা- পুরুষ- ১১০৪২, মহিলা- ১০৪২১।
"বাংলাদেশের ইউনিয়ন বিষয়ক এই নিবন্ধটি । আপনি চাইলে এটিকে সম্প্রসারিত করে উইকিপিডিয়াকে সাহায্য করতে পারেন।"
বিনোদন জন

বিনোদন বেদ জন জয়রাজসিংহম (; জন্ম: ২৭ মে, ১৯৬০) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮২ থেকে ১৯৮৭ সময়কালে শ্রীলঙ্কার পক্ষে আন্তর্জাতিক ক্রিকেট অঙ্গনে টেস্ট ও একদিনের আন্তর্জাতিকে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে সিংহলীজ স্পোর্টস ক্লাবের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করেছেন বিনোদন জন।
কলম্বোর সেন্ট পিটার্স কলেজে অধ্যয়ন করেন। ১৯৮১/৮২ মৌসুম থেকে ১৯৮৬-৮৭ মৌসুম পর্যন্ত বিনোদন জনের প্রথম-শ্রেণীর খেলোয়াড়ী জীবন চলমান ছিল। নন্দেস্ক্রিপ্টস ক্রিকেট ক্লাব, ব্লুমফিল্ড ক্রিকেট ও অ্যাথলেটিক ক্লাব, মোরাতুয়া স্পোর্টস ক্লাব ও সিংহলীজ স্পোর্টস ক্লাবের পক্ষে খেলাসহ দুই দশকের অধিক সময়ে ন্যাশনালাইজড সার্ভিসেস ক্রিকেট টুর্নামেন্টে সিলন পেট্রোলিয়াম কর্পোরেশনের প্রতিনিধিত্ব করেছেন।
সমগ্র খেলোয়াড়ী জীবনে ছয়টিমাত্র টেস্ট ও ৪৫টি একদিনের আন্তর্জাতিকে অংশগ্রহণ করেছেন বিনোদন জন। ৪ মার্চ, ১৯৮৩ তারিখে স্বাগতিক নিউজিল্যান্ডের বিপক্ষে টেস্ট ক্রিকেটে অভিষেক ঘটে তার। ২৩ আগস্ট, ১৯৮৪ তারিখে লর্ডসে স্বাগতিক ইংল্যান্ডের বিপক্ষে সর্বশেষ টেস্টে অংশ নেন তিনি।
নিউজিল্যান্ডের ল্যাঙ্কাস্টার পার্কে বিনোদন জনের টেস্ট ক্রিকেটে অভিষেক ঘটে। গ্লেন টার্নার ও স্যার রিচার্ড হ্যাডলি তার শিকারে পরিণত হয়েছিলেন। ১৯৮৩-৮৪ মৌসুমে ফিরতি সফরে জন সফরকারী নিউজিল্যান্ড দলের ধারাবাহিকভাবে বিরক্তির কারণ হয়ে দাঁড়ান। দলের সংগ্রহ ১৫৫/৯ থাকা অবস্থায় অভিষেক ঘটা জয়ন্ত অমরসিংহে তার সাথে ৬০ রানের জুটি করেন। এ জুটির সংগ্রহটি তৎকালীন শ্রীলঙ্কান রেকর্ড হিসেবে চিত্রিত হয়। তিন টেস্টের ঐ সিরিজে ১৬ উইকেট পান তিনি। শেষ টেস্টে মনেপ্রাণে ৩৯.১ ওভার বোলিং করে ৪/৯৮ পান। জনপ্রিয় লর্ডসে টেস্টে স্বাগতিক ইংল্যান্ডের বিপক্ষে খেলার মাধ্যমে বিনোদন জনের টেস্ট খেলোয়াড়ী জীবনের ইতি ঘটে। ৪/৯৮ পেয়েছিলেন তিনি।
১৯৮৭ সালের ক্রিকেট বিশ্বকাপে শ্রীলঙ্কার অন্যতম সদস্য ছিলেন। এর পরপরই আন্তর্জাতিক ক্রিকেট খেলা থেকে অবসর গ্রহণ করেন তিনি। ছয় টেস্টে অংশ নিয়ে ২১.৯২ গড়ে ২৮ উইকেট দখল করেছিলেন। এছাড়াও ৪৫টি ওডিআইয়ে ৪৮.৬৭ গড়ে ৩৪ উইকেট পান।
খেলোয়াড়ী জীবন সংক্ষিপ্ত হলেও বেশ সফলতম আন্তর্জাতিক ক্রিকেটে জীবন অতিবাহিত করেছেন। আশির দশকে ডানহাতি সিমার হিসেবে শ্রীলঙ্কার পক্ষে টেস্ট ও ওডিআইয়ে বোলিং উদ্বোধন করতেন। টেস্টের তুলনায় একদিনের আন্তর্জাতিকে কম সফল ছিলেন। তবে, গ্রহণযোগ্য মিতব্যয়ী বোলিংয়ের স্বাক্ষর রেখেছেন তিনি।
টায়রন কেন

টায়রন এডওয়ার্ড কেন (জন্ম ৮ জুলাই ১৯৯৪) একজন আইরিশ ক্রিকেটার যিনি আয়ারল্যান্ডের হয়ে আন্তর্জাতিক ক্রিকেট খেলেন। ২০১৮ সালের মে মাসে আয়ারল্যান্ডের জন্য সর্বপ্রথম ও পাকিস্তানের সাথে অনুষ্ঠিত হওয়া প্রথম টেস্ট খেলায় দলীয় একাদশে তিনি খেলেন। ২০১৮ এর ডিসেম্বরে তিনি ক্রিকেট আয়ারল্যান্ড কর্তৃক ঘোষিত কেন্দ্রীয় কন্ট্রাক্ট পুরস্কারের জন্য ১৯তম খেলোয়াড় নির্বাচিত হন।
২০১৭ সালের ১ মে, ২০১৭ আন্ত-প্রাদেশিক কাপ এর মধ্য দিয়ে লেইনস্টের লাইটনিং এর হয়ে লিস্ট এ ক্রিকেট-এ অভিষেক ঘটে। ৩০ আগস্ট ২০১৭ সালে একই দলের হয়ে ২০১৭ আন্ত-প্রাদেশিক চ্যাম্পিয়নশীপ টুর্নামেন্টের মধ্য দিয়ে প্রথম শ্রেণীর ক্রিকেটে অভিষেক করে।
টুয়েন্টি২০ আন্তর্জাতিক (টি২০আই) ক্রিকেটে তার অভিষেক হয় ১৮ জুন ২০১৫, স্কটল্যান্ডের বিপরীতে। জুন ২০১৬তে আফগান ক্রিকেট সিরিজের জন্য একদিনের আন্তর্জাতিক (ওডিআই) স্কোয়াডে তার নাম অন্তর্ভুক্ত ছিল। পরের মাসে খেলাটি অনুষ্ঠিত হলেও সে খেলেনি।
পরবর্তীতে ২০১৮ এর একই মাসে পাকিস্তানের বিপক্ষে টেস্ট খেলায় ১৪ দলের সদস্যের দলে সে ছিল ১৪তম খেলোয়াড়। ২০১৮ সালের ১১ মে, সে তার টেস্ট খেলার অভিষেক করে পাকিস্তানের বিপক্ষে কিন্তু কোন রান না করেই আউট হয়ে যায়।
২০১৯ সালের মে মাসে আয়ারল্যান্ড-আফগানিস্তান সিরিজের ওডিআই স্কোয়াডে তার নাম ছিল, কিন্তু সে খেলে নাই। পরবর্তী মাসে স্করটল্যান্ড এ ক্রিকেট দলের বিপরীতে আয়ারল্যান্ড ওল্‌ভস দলের স্কোয়াডে সে অন্তর্ভুক্ত ছিল।
উন্মুক্ত প্রবেশাধিকার আজ্ঞা

উন্মুক্ত প্রবেশাধিকার আজ্ঞা হল এমন একটি নীতি যা কোনও গবেষণা প্রতিষ্ঠান, গবেষণা তহবিলকারী বা সরকার কর্তৃক গৃহীত হয় যার জন্য গবেষকরা প্রয়োজন হয় — সাধারণত বিশ্ববিদ্যালয় অনুষদ বা গবেষণাকর্মী এবং/অথবা গবেষণা অনুদান প্রাপকদের — তাদের প্রকাশিত, সহযোগী-পর্যালোচিত জার্নাল নিবন্ধ এবং সম্মেলনের কাগজপত্রের উন্মুক্ত প্রবেশাধিকার দিতে (১) তাদের চূড়ান্ত, সহযোগী-পর্যালোচিত খসড়াগুলিকে একটি অবাধ প্রবেশাধিকারযোগ্য প্রাতিষ্ঠানিক ভাণ্ডার বা শৃঙ্খলা ভান্ডারে ("গ্রিন ওএ") অর্জন করে বা (২) মুক্ত-প্রবেশাধিকার জার্নালে ("গোল্ড ওএ") প্রকাশ করে তাদের সংরক্ষণ করে বা উভয়ভাবেই।
অনুষদগুলির জন্য উন্মুক্ত প্রবেশাধিকার আজ্ঞা গ্রহণ করা বিশ্ববিদ্যালয়গুলির মধ্যে হার্ভার্ড বিশ্ববিদ্যালয়, ম্যাসাচুসেটস ইনস্টিটিউট অব টেকনোলজি, ইউনিভার্সিটি কলেজ লন্ডন কুইন্সল্যান্ড প্রযুক্তি বিশ্ববিদ্যালয়, ইউনিভার্সিটি অব মিনহো (পর্তুগাল), লিজ বিশ্ববিদ্যালয় এবং ইটিএইচ জুরিখ। অনুদান প্রাপকদের জন্য উন্মুক্ত প্রবেশাধিকার আজ্ঞা গ্রহণকারী তহবিল সংস্থাগুলির মধ্যে হল জাতীয় স্বাস্থ্য সংস্থা (এনআইএইচ উন্মুক্ত প্রবেশাধিকার নীতি সহ), গবেষণা কাউন্সিলস ইউকে, ন্যাশনাল ফান্ড ফর সায়েন্টিফিক রিসার্চ, ওয়েলকাম ট্রাস্ট এবং ইউরোপীয় গবেষণা কাউন্সিল। আজ অবধি গৃহীত প্রাতিষ্ঠানিক এবং তহবিলকারী উন্মুক্ত প্রবেশাধিকার আজ্ঞার পূর্ণ সূচির জন্য, উন্মুক্ত প্রবেশাধিকার আজ্ঞার সংরক্ষণাগার নীতিগুলির নিবন্ধ (ROARMAP) দেখুন।
উন্মুক্ত প্রবেশাধিকার আজ্ঞাগুলি বিভিন্ন উপায়ে শ্রেণিবদ্ধ করা যেতে পারে: আজ্ঞাকারী সংস্থার (সংস্থা বা গবেষণা তহবিলকারী নিয়োগ করে) দ্বারা, লোকাস (প্রাতিষ্ঠানিক বা প্রতিষ্ঠান-বহিরাগত) দ্বারা এবং জমা দেওয়ার সময় নিজেই (তাৎক্ষণিক, বিলম্বিত) সময়সীমা দ্বারা (তাৎক্ষণিক বা বিলম্বিত) যেখানে আমানতটি উন্মুক্ত অ্যাক্সেস করা হয় এবং সেখানে কোনও ডিফল্ট কপিরাইট-ধরে রাখার চুক্তি রয়েছে (এবং তা মুকুব করা যায় কিনা)। আজ্ঞার ধরনগুলি শক্তি এবং কার্যকারিতার জন্যও তুলনা করা যেতে পারে (বার্ষিক আয়তনের পরিমাণ, আমানতের অনুপাত এবং সময়সীমার পরিমাণ অনুসারে, মোট বার্ষিক নিবন্ধ আউটপুট সম্পর্কিত, পাশাপাশি আমানতের প্রবেশাধিকারকে উন্মুক্ত প্রবেশাধিকার হিসাবে নির্ধারিত সময় হিসাবে বিবেচনা করা হয়। আজ্ঞাগুলি MELIBEA তে এগুলির কয়েকটি ধর্ম দ্বারা শ্রেণিবদ্ধ ও র‌্যাঙ্ক করা হয়েছে।
বটুলিজম

বটুলিজম হলো "Clostridium botulinum" নামক ব্যাকটেরিয়াম কর্তৃক উৎপাদিত একধরনের অধিবিষের ফলে সৃষ্ট একটি বিরল এবং সম্ভাব্য মারাত্মক ব্যাধি। রোগটি লক্ষণ দুর্বলতা, ঝাপসা দৃষ্টি, ক্লান্তি এবং কথায় জড়তা দিয়ে শুরু হয়। এরপরে হাত, বুকের পেশী এবং পা দুর্বল হয়ে যেতে পারে। বমি বমি ভাব, পেট ফুলে যাওয়া এবং ডায়রিয়াও হতে পারে। এই রোগটি সাধারণত চেতনাকে প্রভাবিত করে না বা এর কারণে জ্বর হয় না।
বটুলিজম বিভিন্নভাবে ছড়াতে পারে। এটির কারন এন্ডোস্পোর, যা মাটি এবং পানি উভয়েই দেখা দেয়। অক্সিজেনের মাত্রা কম হলে বা নির্দিষ্ট কোনো তাপমাত্রায় এলে এরা বোটুলিনাম টক্সিন বা বোটুলিনোটক্সিন তৈরি করে। টক্সিনযুক্ত খাবার খাওয়ার সময় খাদ্যবাহিত বটুলিজম হয়। শিশুদের বটুলিজম হয় যখন ব্যাকটেরিয়াগুলি অন্ত্রে প্রবেশ করে টক্সিন ছেড়ে দেয়। এটি সাধারণত ছয় মাসের কম বয়সী শিশুদের মধ্যে ঘটে, কারণ তখনও শিশুদের প্রতিরক্ষামূলক ব্যবস্থাগুলি বিকশিত হয়নি। যারা ইনজেকশনের মাধ্যমে নেশাদ্রব্য গ্রহণ করেন তাদের মধ্যে প্রায়শই ক্ষত বটুলিজম দেখা যায়। এক্ষেত্রে ব্যাকটেরিয়ার জীবাণু ক্ষতস্থানে প্রবেশ করে এবং অক্সিজেনের অভাবে টক্সিন ছেড়ে দেয়। এটি সরাসরি একজন থেকে আরেকজনের কাছে ছড়ায় না। সন্দেহজনক ব্যক্তির শরীরে টক্সিন বা ব্যাকটিরিয়া খুঁজে বের করে রোগ নির্ণয়ের বিষয়টি নিশ্চিত করা হয়।
মূলত সঠিকভাবে খাদ্য প্রস্তুত করার মাধ্যমেই প্রতিরোধ করা সম্ভব। খাবারকে ৫ মিনিটের বেশি সময় ধরে ৮৫° সেলসিয়াস (১৮৫° ফারেনহাইট) এর বেশি তাপমাত্রায় গরম করলে টক্সিন ধ্বংস হয়ে যায়। মধু এই জীবাণু ধারণ করতে পারে এবং একারণে ১২ মাসের কম বয়সী বাচ্চাদের মধু খাওয়ানো উচিত নয়। অ্যান্টিটক্সিন বা প্রতিবিষ দিয়ে এর চিকিত্সা করা হয়। যারা নিজে থেকে শ্বাস নেওয়ার ক্ষমতা হারিয়ে ফেলেন তাদের কয়েক মাসের জন্য যান্ত্রিক বায়ুচলাচল প্রয়োজন হতে পারে। ক্ষত বটুলিজমের জন্য অ্যান্টিবায়োটিক ব্যবহার করা যেতে পারে। আক্রান্ত ৫ থেকে ১০% ব্যক্তিদের মৃত্যু ঘটে। বটুলিজম অন্যান্য অনেক প্রাণীকেও প্রভাবিত করে। শব্দটি লাতিন "botulus" থেকে এসেছে, যার অর্থ সসেজ।
মোরব্বা

মোরব্বা ( , "ফল সংরক্ষণ") মিষ্টি ফল সংরক্ষণ বোঝায়। এটি দক্ষিণ ককেশাস, মধ্য এশিয়া, দক্ষিণ এশিয়া এবং মধ্য প্রাচ্যের অনেক অঞ্চলে জনপ্রিয় মিষ্টান্ন। এটি সাধারণত ফল, চিনি এবং মশলার সংযোগে প্রস্তুত করা হয়।
এটি জনপ্রিয় ফল দিয়ে তৈরি যা মিষ্টিযুক্ত হয়, যেমন তা হতে পারে আপেল, এপ্রিকট, গুজবেরি (আমলা), আম, বরই যা বিশেষ প্রক্রিয়ায় রান্না করা হয়। যা লম্বা সময় ধরে নরম মোরব্বা তৎক্ষণাৎ খাওয়ার জন্য এবং শুকনো মোরব্বা সংরক্ষণের জন্য তৈরি করা হয়। এবং বলা হয় মোরব্বার মাঝে ঔষধি গুণ রয়েছে। এটি ভারতীয় ঐতিহ্যবাহী মিষ্টান্ন খাদ্য বিশেষ এবং লোকজন লোকজ ওষুধ হিসাবে ব্যাপকভাবে ব্যবহৃত করে।
আদা মোরব্বা (থেঁতলানো আদা) আদা, চিনি ইত্যাদি দিয়ে তৈরি করা হয়। এটি রান্না করে আয়তক্ষেত্রাকার করে ছোট ছোট টুকরো করা হয়। এটি তামিলনাড়ু, কেরল, অন্ধ্র প্রদেশ এবং কর্ণাটকের দক্ষিণ ভারতীয় অঞ্চলে খুব জনপ্রিয় একটি লোকজ ওষুধ। এটি অজীর্ণ, বমি বমি ভাব, অসুস্থতার চিকিৎসার জন্য সকালে খাবার হিসাবে ব্যাপকভাবে ব্যবহার করা হয়। এটি কখনো কখনো মিছরি হিসাবেও খাওয়া হয়। মিছরি হিসাবে তৈরি মোরব্বায় অতিরিক্ত মিষ্টি যোগ করা হয়।
দক্ষিণ ককেশাসের মোরব্বা স্ট্রবেরি, চেরি এবং স্থানীয় ফল দিয়ে তৈরি হয়। জর্জিরা যখন ভারতে ভ্রমণ করেছিল, তারা স্থানীয় আমের ব্যবহারের রেসিপিটি গ্রহণ করেছিল। যা বছরের পর বছর গুজরাটিদের মাঝে ঐতিহ্যবাহী এবং জনপ্রিয় হয়ে ওঠে। জর্জিয়ানরা ফলের মরসুমে একবার মোরব্বা তৈরি করে এবং বোতলজাত মোরব্বা তাদের ভাড়ারঘরে এটি সংরক্ষণ করে।
মোরব্বা (জাম) আজারবাইজানের খাদ্য টেবিলের প্রধান মিষ্টি, যা প্রতিটি চা পার্টিতে পরিবেশন করা হয়। অতিথিদের হালকা শুকনো খাবারের সাথে মোরব্বা মিষ্টান্ন খাবার হিসাবে পরিবেশিত হয়। এছাড়াও অনেক আগে থেকেই মোরব্বা সর্দি-কাশির নিরাময়ের জন্য ব্যবহৃত হয়। আজারবাইজানীয় বাড়িতে ভিটামিন সি সমৃদ্ধ ডগডউড, ব্ল্যাকবেরি, কারেন্টস জাতীয় মোরব্বা সাধারণত সর্দি কাশির সময় প্রাথমিক চিকিৎসায় ব্যবহার করা হয়।
পূর্ব ইউরোপেও (বেলারুশ, রাশিয়া এবং ইউক্রেন) একই ধরনের মিষ্টান্ন তৈরি করা হয়, যেখানে এগুলিকে ওয়ারেনিয়ে বলা হয়।
সাদামাটি

সাদামাটি (ইংরেজি White clay) বা কাওলিন এক ধরনের খনিজ এঁটেল মাটি বা কাদামাটি। এটিকে চীনামাটি প্রস্তুতিতে ব্যবহার করা হয়। সাদামাটি বা কাওলিনের মূল রাসায়নিক উপাদানের বৈজ্ঞানিক নাম হল কাওলিনাইট, যেটি একধরনের স্তরীভূত অ্যালুমিনিয়াম সিলিকেট হাইড্রক্সাইড (AlSiO(OH)। 
কাওলিন নামটি চীনা নাম কাওলিং () থেকে এসেছে। কাওলিং দক্ষিণ-পূর্ব চীনের চিয়াংশি প্রদেশে অবস্থিত একটি গ্রামের নাম।
কাওলিন বা সাদামাটি নরম, সাধারণত সাদা রঙের হয়। বাণিজ্যিকভাবে উৎপাদিত কাওলিন বা সাদামাটি গুঁড়া, অর্ধ-শুষ্ক সরু দড়ি (নুডল) কিংবা তরল মিশ্রণরূপে সরবরাহ করা হয়।
ঘুগনি

ঘুগনি ( "ঘুগুনি") সন্ধ্যাকালীন নাস্তা, ভারতীয় উপমহাদেশের স্থানীয়, বিশেষ করে বাংলাদেশ ও পূর্ব ভারতে (ভারতের বিহার, ঝাড়খণ্ড, ওড়িশা, পশ্চিমবঙ্গ), উত্তর-পূর্ব ভারত (ভারতের অসম ও ত্রিপুরা) জনপ্রিয়। ঐতিহ্যবাহীপূর্ব ভারতীয় রন্ধনপ্রণালীতে মাষকলাই (কলা "ছানা"), শুকনো হলুদ মটর বা শুকনো সাদা মটর গ্রেভি দিয়ে রান্না করা হয়। এরপরে এটি কুড়মুড়ে মুড়ি এবং মাঝে গরম পেঁয়াজ পাকোড়া বা ভাজিয়ার সাথে পরিবেশন করা হয়। এটি এছাড়াও পুরী সঙ্গে পরিবেশন করা হয়। কিছু রকমে মাংস অন্তর্ভুক্ত থাকে, যেমন ছাগল বা এমনকি ভেড়া বা মুরগির মাংসের ছোট ছোট টুকরা যোগ করা হয়।
এটি কাঁচা পেঁয়াজ মরিচ, ধনিয়া পাতা যোগে খেতে খুব ভালো লাগে। এটি কলকাতার একটি সাধারণ এবং সাশ্রয়ী মূল্যের খাবার। মাংসের ঘুগনি "কলকাতা ট্রেডমার্ক" হিসাবে পরিচিতি পেয়েছে। এটি সারা বাংলাদেশ জুড়ে একটি সাধারণ এবং সাশ্রয়ী মূল্যের খাদ্য, বিশেষ করে রমজান মাসে।
বিহার ও পূর্ব উত্তর প্রদেশ রাজ্যের পশ্চিম অংশে, নটবালি ভোজপুরি অঞ্চল, ঘুগনি মূলত তাজা সবুজ মটরশুঁটি বা রাতারাতি ভেজা কালো ছানা সরিষার তেলে সবুজ মরিচ এবং জিরা বীজ দিয়ে ভাজা হয়।
ডেইলি দেশের কথা

ডেইলি দেশের কথা ভারতের ত্রিপুরার আগরতলা থেকে প্রকাশিত একটি বাংলা দৈনিক পত্রিকা। ইন্ডিয়ান রিডারশিপ সার্ভে অনুসারে পত্রিকাটি ৪০ লাখ মানুষ পাঠ করেন।
"দেশের কথা" ১৯৭৯ সালে প্রতিষ্ঠিত হয়। বিশৃঙ্খল কংগ্রেস-টিইউজেএস জোট সরকারের আমলে পত্রিকাটির উপর প্রচণ্ড আক্রমণ চালানো হয়েছিল।
পত্রিকাটির একটি জনপ্রিয় অনলাইন সংস্করণ চালু আছে।
সহকারী রেফারি (ফুটবল)

ফুটবলে একজন সহকারী রেফারি (এআর, ১৮৯১ থেকে ১৯৯৬ সাল পর্যন্ত লাইনসম্যান বা মহিলা লাইনসম্যান নামে পরিচিত ছিল, এখনও অনানুষ্ঠানিকভাবে এই নাম ব্যবহৃত হয় এবং ১৮৯১ সালের আগে এদেরকে আম্পায়ার বলা হতো) একজন কর্মকর্তা যিনি একটি ম্যাচ চলাকালে খেলার আইন প্রয়োগের ক্ষেত্রে রেফারিকে সহায়তা করার ক্ষমতা প্রাপ্ত। যদিও আইন অনুসারে সহকারীর প্রয়োজন নেই, তবে ফুটবলের বেশিরভাগ সংগঠিত স্তরে ম্যাচ পরিচালানাকারী দলে রেফারি এবং কমপক্ষে দুজন সহকারী রেফারি নিয়ে থাকে। বিভিন্ন সহকারী রেফারির দায়িত্ব আইন ৬, "অন্যান্য ম্যাচ কর্মকর্তাগণ" এ তালিকাভুক্ত করা হয়েছে। বর্তমান আইনগুলিতে "সহকারী রেফারি" শব্দটি প্রযুক্তিগতভাবে কেবলমাত্র দুজন কর্মকর্তাকে বোঝায় যারা সাধারণভাবে পার্শ্বরেখাগুলোতে টহল দেয়, রেফারির বিস্তৃত সহকারীদের আরও উপাধি দেওয়া হয়।
সহকারী রেফারি সাধারণত বলটি ছেড়ে যাওয়ার সময় বিচার করে। খেলার মাঠে - কোনও দল বল খেলার মধ্যে ফেরাতে পারে (থ্রু ইন করবে কোন দল), অফসাইডের কোনও অপরাধ হয়েছে কিনা তা বিচার করে এবং আইনটির লঙ্ঘন যখন রেফারির দৃষ্টির বাইরে ঘটে তখন রেফারিকে পরামর্শ দেওয়া। এই দুই কর্মকর্তা সাধারণত বিপরীত পার্শ্বলাইনে অবস্থান করে এবং প্রত্যেকে অর্ধ মাঠের ভিন্ন অংশের পাশে অবস্থান করেন।
বড় টুর্নামেন্টের খেলায় রেফারিকে সহায়তা করার জন্য চতুর্থ কর্মকর্তা থাকেন। চতুর্থ কর্মকর্তার দায়িত্ব সাধারণত প্রশাসনিক প্রকৃতির যেমন বদলি খেলোয়াড় পরিবর্তন তদারকি করা এবং তিনি সাধারণত খেলা চলাকালে দলগুলির টেকনিক্যাল এরিয়ার নিকটেই অবস্থান করেন।
প্রতিযোগিতার নিয়ম মেনে চলতে অক্ষম কর্মকর্তাদের বদলীর প্রক্রিয়া জারি করবে। প্রায়শই, রেফারি বা সহকারী রেফারি যদি খেলা চালাতে অক্ষম হন তবে তার পরিবর্তে চতুর্থ কর্মকর্তা দায়িত্ব পালন করতে পারবেন। আইনে রিজার্ভ সহকারী রেফারি মনোনয়নের ব্যস্থাও আছে, যদিও রেফারি বা সহকারী রেফারি খেলা চালাতে অক্ষম হলে তার পরিবর্তে রিজার্ভ রেফারীকে দায়িত্ব পালন করতে না ডাকা হলে তার আর কোন দায়িত্ব নেই। 
খুব উপরের-স্তরের টুর্নামেন্টে আরও সহকারী রেফারি থাকতে পারে। অতিরিক্ত সহকারী রেফারি দুটি গোলপোস্টের কাছাকাছি ঘটনা পর্যবেক্ষণ করতে অবস্থান করেন। ভিডিও সহকারী রেফারিরা খেলার ফুটেজ দেখে এবং রেফারির ভুল হতে পারে এমন সিদ্ধান্তগুলি পুনর্বিবেচনা করতে পরামর্শ দিতে পারে।
ম্যাচ চলাকালে রেফারি আইনপ্রয়োগের একমাত্র ক্ষমতাপ্রাপ্ত ব্যক্তি। সহায়তাকারীদের কল এবং রায়গুলি পরামর্শ হিসাবে বিবেচিত হয় এবং রেফারি তা অগ্রাহ্য করতে পারে। আয়োজিত প্রতিযোগিতায় কে বদলি হবে, কি ব্যাপারে হবে তার ব্যবস্থা এতে আছে।
সমস্ত কর্মকর্তার পোশাক রেফারির পোশাকের ন্যায় একই রকম, যদিও চতুর্থ কর্মকর্তা প্রায়শই ঠান্ডা আবহাওয়ায় জার্সির উপরে একটি ট্র্যাকসুট পরে থাকেন।
খেলার আইনের আইন ৬ অনুসারে, কার্যনির্বাহী দল ম্যাচের সময় আইন প্রয়োগের জন্য একসাথে কাজ করে, যদিও রেফারি সব বিষয়েই চূড়ান্ত সিদ্ধান্ত গ্রহণকারী হয়ে থাকে। সহকারী রেফারিরা (উপস্থিত থাকলে অতিরিক্ত সহকারী রেফারি সহ) এবং চতুর্থ কর্মকর্তা রেফারিকে কোনও বিশেষ ঘটনার স্পষ্ট অভিমত থাকলে তাদের পরামর্শ দিতে পারেন। বড় কোন টুর্নামেন্টে বিশেষত বড় স্টেডিয়ামগুলিতে অনুষ্ঠিত ম্যাচগুলিতে, পুরো কার্যনির্বাহী দল দীর্ঘ দূরত্বে বা  স্টেডিয়ামের উচ্চ আওয়াজের মধ্যে কথা বলার মাধ্যমে যোগাযোগের সুবিধার্থে তারবিহীন মাইক্রোফোন এবং কানে শোনার যন্ত্র দিয়ে সজ্জিত হতে পারে।
এক বা একাধিক কর্মকর্তা তাদের দায়িত্ব পালনে অক্ষম হলে সহকারীদের দলে থাকা কর্মকর্তাদের বদলি করার অনুমতি দেওয়া হয়।
তথ্যসূত্র
রাহুল সিনহা

রাহুল সিনহার জন্ম ১৯ অক্টোবর ১৯৬৩ সালে পশ্চিমবঙ্গের কলকাতায়।
২০১২ সালে সিনহা পশ্চিমবঙ্গ ভারতীয় জনতা পার্টির দুই মাসব্যাপী সাংগঠনিক নির্বাচনে প্রচার চালিয়ে বিজেপির পশ্চিমবঙ্গ রাজ্যের সভাপতি হিসাবে তিন বছরের জন্য পুনরায় নির্বাচিত হয়েছিলেন।
রাষ্ট্রপতি হিসাবে, সিনহা ২০১৩ ও ভারতের ২০১৪ সালের সাধারণ নির্বাচনের পঞ্চায়েত ভোটকালে দলের নেতৃত্ব দিয়েছিলেন।
পঞ্চায়েত নির্বাচনের আগে সিনহা উল্লেখ করেছিলেন, "আমি দলীয় কর্মীদের আশ্বস্ত করতে চাই যে বিজেপি পল্লী নির্বাচনের পাশাপাশি আগামী জাতীয় সংসদ নির্বাচনও তার নিজের শক্তিতে লড়বে" পরে তিনি আরও বলেছিলেন, দল তৃণমূলের বিকল্প হিসাবে আত্মপ্রকাশ করতে পারে।
২০১৪ সালের সাধারণ নির্বাচনে সিনহা উত্তর কলকাতা লোকসভা কেন্দ্রে নির্বাচনের পক্ষে ছিলেন। রাজনৈতিক প্রচারের পরে তিনি ৬০টি নাগরিক ওয়ার্ড নিয়ে গঠিত কলকাতা পৌর কর্পোরেশনে প্রতিটি ভোটকেন্দ্র পরিদর্শন করেছিলেন এবং তার পরে তার নির্বাচনী এলাকার ভোটকেন্দ্রগুলি সম্পর্কে তথ্য সরবরাহ করার জন্য কলকাতায় নির্বাচন কমিশনের কার্যালয়ে যান। সিনহা নির্বাচনে পরাজিত হন এবং এআইটিসি নেতা সুদীপ বন্দ্যোপাধ্যায় উত্তর কলকাতা লোকসভা কেন্দ্রের প্রতিনিধি হিসাবে দ্বিতীয়বার নির্বাচিত হন।
সর্বভারতীয় তৃণমূল কংগ্রেসের (এআইটিসি) নেতা এবং তৃণমূল যুব কংগ্রেসের (টিএমওয়াইসি) রাজ্য সভাপতি অভিষেক বন্দ্যোপাধ্যায়ের মতে, রাহুল সিনহার ভাই সুদীপ সিনহা তৃণমূল কংগ্রেসের সদস্য। তৃণমূল যুব কংগ্রেসের শহীদ মিনার সমাবেশে পশ্চিমবঙ্গের বর্তমান মুখ্যমন্ত্রীর ভাইপো অভিষেক বন্দ্যোপাধ্যায় জানিয়েছেন যে রাহুল সিনহার ভাই সুদীপ সিনহা ভারতীয় জনতা পার্টির (বিজেপি) যুবকর্মীদের মধ্যে একজন। তারা তৃণমূলের সদস্য হয়েছিলেন এবং সমাবেশে যোগ দিয়েছিলেন। ব্যানার্জি আরও বলেছিলেন, "শীঘ্রই, তাঁর (রাহুল সিনহা) পুরো পরিবার আমাদের (তৃণমূল) এর সাথে থাকবে"।
পরে, রাহুল সিনহা বলেছিলেন যে তাঁর ভাই বছরের পর বছর ধরে তৃণমূল কংগ্রেসের সদস্য ছিলেন। তিনি বলেছিলেন, ব্যানার্জি ভুল তথ্য প্রবর্তন করেছেন এবং ভারতীয় জনতা পার্টির নেতাদের মধ্যে বিভক্ত ইঙ্গিত দিয়ে লোককে বিভ্রান্ত করার চেষ্টা করছেন। সিনহা আরও দাবি করেছেন যে তৃণমূলের নেতারা "[রাহুল সিনহা] বিভক্ত অবস্থানে রয়েছে, তা দেখানোর জন্য ক্ষুদ্র কৌশল অবলম্বন করছেন"।
ডাব চিংড়ি

প্রধান উপাদান বড় চিংড়ি, মালাইয়ের সাথে স্নিগ্ধ কচি নারকেল, মাখন বা ঘি বা সরিষার তেল, পেঁয়াজ, হলুদ গুঁড়ো, কাটা কচি মরিচ, রসুনের পেস্ট এবং মশলা দিয়ে স্বাদযুক্ত আদা পেস্ট। চিংড়ি তরকারি উভয়ই একটি কচি নারকেল দিয়ে রান্না করে পরিবেশন করা হয়, এটি এতে আলাদা স্বাদ যোগ করে। 
ডাব চিংড়ি একটি জনপ্রিয় বাঙালি খাবার। এটি প্রায়শই পহেলা বৈশাখ, রাখীবন্ধন ইত্যাদির সময় রান্না করা হয়। কলকাতায় জনপ্রিয় হওয়া ছাড়াও, এই খাবারটি মুম্বাই, ব্যাঙ্গালোর ইত্যাদি জায়গার রেস্তোঁরাগুলোতেও পরিবেশন করা হয়
সাহেব বিবি গোলাম (উপন্যাস)

সাহেব বিবি গোলাম বিমল মিত্র (১৯১২ – ১৯৯১) রচিত একটি ১৯৫৩ সালের বাংলা উপন্যাস এবং উনিশ শতকের শেষ বছরে ভারতের কলকাতায় রচিত। 
উপন্যাসে দৃষ্টিনন্দন জীবনযাত্রার গল্প এবং একটি সামন্ত পরিবারের ক্ষয়ের গল্প রচিত হয়েছে। এটি পতেশ্বরী ওরফে ছোট বউ নামে এক মহিলা যিনি রোম্যান্স অনুভব করতে চান, সত্যিকারের স্ত্রী হতে চান, নিজের জন্য উদ্ভাবন করতে চান এবং একটি নতুন ধরনের বিবাহবন্ধনে আবদ্ধ হন। তবে বইটি কলকাতা, এখন কলকাতা এবং সেখানে বসবাসকারী সমস্ত মানুষের গল্পও বলেছে।
উপন্যাসটি ১৯৫৬ সালে সাহেব বিবি গোলাম বাংলা ছবিতে রূপান্তরিত হয়েছিল। ছবিটি সুমিত্রা দেবী, উত্তম কুমার এবং ছবি বিশ্বাস অভিনীত । ১৯৬২ সালে মীনা কুমারী, রেহমান এবং গুরু দত্ত অভিনীত হিন্দি সংস্করণ, "সাহিব বিবি অউর গুলাম" একটি দুর্দান্ত ছবিতে পরিণত হয়েছিল।
আমিয়াখুম জলপ্রপাত

আমিয়াখুম বাংলাদেশের একটি জলপ্রপাত। মারমা ভাষায় খুম মানে হল জলপ্রপাত। পাহাড়ী সাঙ্গু নদী তার বয়ে চলার পথে অজস্রে স্থানে ছোট ছোট জলপ্রাপাতের সৃষ্টি করেছে তার মধ্যে উল্লেখযোগ্য হচ্ছে আমিয়াখুম। খুম মানে হচ্ছে যেখানে পানি কখনো একেবারে শুকায় না। ঝর্নার পানি শুকাবে কিন্তু খুমের না।
আমিয়াখুম বান্দরবানের অসাধারণ একটি জলপ্রপাত বা ঝর্ণা। পাথর আর সবুজে ঘেরা পাহাড়ের মধ্য দিয়ে প্রবল বেগে নেমে আসছে জলধারা। দুধসাদা রঙের ফেনা ছড়িয়ে তা বয়ে চলেছে পাথরের গা বেয়ে। নিমেষেই ভিজিয়ে দিচ্ছে পাশের পাথুরে চাতাল। সঙ্গে অবিরাম চলছে জলধারার পতন আর প্রবাহের শব্দতরঙ্গ।
বাংলাদেশ-মিয়ানমার সীমান্তের পাশে আমিয়াখুম জলপ্রপাতকে দেখা হচ্ছে বাংলার ভূস্বর্গ হিসেবে। কারো কারো মতে এটা বাংলাদেশের সবচেয়ে সুন্দর জলপ্রপাত। এর অবস্থান বান্দরবানের থানচি উপজেলার দুর্গম নাক্ষিয়ং নামক স্থানে।
আমিয়াখুম বাংলাদেশের সবচেয়ে দুর্গম জায়গাগুলোর মধ্যে অন্যতম। বান্দরবান থেকে ৭৬ কিমি দূরে থানচি হয়ে আমিয়াখুম যেতে হয়। থানচি থেকে ২টি উপায়ে আমিয়াখুম যাওয়া যায়।
এক:"থানচি> রেমাক্রি> পদ্মঝিরি> থুইসাপাড়া> দেবতাপাহাড়> আমিয়াখুম"
"দুই:থানচি> রেমাক্রি> নাফাখুম> থুইসাপাড়া> দেবতাপাহাড়> আমিয়াখুম"
প্রথম পদ্ধতিতে পদ্মঝিরিতে প্রায় ৬/৭ ঘণ্টা ট্রেক করতে হয়। কখনো রাতেও ট্রেক করতে হতে পারে।
২য় উপায়ে রেমক্রি থেকে নৌকায় এবং প্রায় ২ ঘণ্টায় ট্রেকিং করে থুইসাপাড়া যাওয়া যায়।
বড়শুল

বড়শুল ভারতের পশ্চিমবঙ্গ রাজ্যের পূর্ব বর্ধমান জেলার বর্ধমান সদর উত্তর মহকুমার বর্ধমান ২ সমষ্টি উন্নয়ন ব্লকের একটি গ্রাম।
বর্ধমান ২ সমষ্টি উন্নয়ন ব্লকের সদর দপ্তর বড়শুলে অবস্থিত।
বর্ধমান সদর উত্তর মহকুমার ৭৩.৫৮% লোক গ্রামে বসবাস করে। মাত্র ২৬.৪২% লোক নগর এলাকায় বসবাস করে এবং এটি পূর্ব বর্ধমান জেলার চারটি মহকুমার মধ্যে নগর জনসংখ্যার সর্বোচ্চ অনুপাত। মানচিত্রটি মহকুমার কয়েকটি উল্লেখযোগ্য অবস্থান উপস্থাপন করে। মানচিত্রে চিহ্নিত সমস্ত স্থান বৃহত্তর পূর্ণ পর্দার মানচিত্রে লিঙ্কযুক্ত।
ভারতের জনগণনা ২০১১ অনুযায়ী বড়শুলের জনসংখ্যা ৫,৪৮৩ জন, যার মধ্যে পুরুষ ২,৭৯৬ জন (৫১%) এবং মহিলা ২,৬৮৭ জন (৪৯%)। ৬ বছরের নিচের শিশু ৪৮৯ জন। সাক্ষর লোকের সংখ্যা ৪,১৪১ জন (৭৭.২৬%, ন্যূনতম ৬ বছরের বেশি জনসংখ্যার হিসাবে)।
বড়শুল ছিল বিধান চন্দ্র রায়ের স্বপ্নের গ্রাম। এটি দামোদর নদীর তীরে অবস্থিত একটি ছোট্ট গ্রাম। এটি সংস্কৃতি এবং শিক্ষা সমাজে সমৃদ্ধ।
বড়শুল দুর্গাপূজার জন্য বিখ্যাত - ১০টিরও বেশি বারোয়ারি পুজো এবং জমিদার পরিবার পূজা। শতাব্দী প্রাচীন দে জমিদার বাড়ি এই গ্রামের ঐতিহ্য। এই বাড়ির একটি ব্যক্তিগত জাদুঘরও রয়েছে।
বাংলা জ্যৈষ্ঠ মাসে বড়শুল ধর্মশিলা (ধর্মঠাকুর) মন্দিরে চার দিন ব্যাপী গাজন উৎসব পালিত হয়।
ডেভিড জে ম্যাককাচিয়ন বড়শুলের কৃষ্ণ-বালারামার চরচালা ডলমঞ্চের সমৃদ্ধ পোড়ামাটির সজ্জা হিসাবে উল্লেখ করেছেন।
বড়শুলের ১০ শয্যাবিশিষ্ট বড়শুল ব্লক প্রাথমিক স্বাস্থ্য কেন্দ্র বর্ধমান ২ সমষ্টি উন্নয়ন ব্লকের প্রধান চিকিৎসা কেন্দ্র। এছাড়া বামচণ্ডিপুর (ডাকঘর: জাতেরাম) এ ২ শয্যাবিশিষ্ট এবং কাশিয়ারা (ডাকঘর: হাটগোবিন্দপুর) এ ৪ শয্যাবিশিষ্ট প্রাথমিক স্বাস্থ্য কেন্দ্র রয়েছে। ২০১২ সালে, বড়শুল ব্লক প্রাথমিক স্বাস্থ্য কেন্দ্রে আসা প্রতি মাসে গড় রোগীর সংখ্যা ছিল ৭,৯৭৫ জন এবং প্রতি মাসে গড়ে ভর্তি ছিল ৩৭ জন। ঐ বছরে জরুরী ভর্তি রোগীর সংখ্যা ছিল ২৯৭ জন।
আরও দেখুন - পশ্চিমবঙ্গের স্বাস্থ্যসেবা
আব্দুল হান্নান (রাজনীতিবিদ)

আব্দুল হান্নান (১ জানুয়ারি ১৯৩৮ – ১ অক্টোবর ২০০৯) যিনি এম. এ. হান্নান নামেও পরিচিত ছিলেন একজন মুক্তিযোদ্ধা ও রাজনীতিবিদ। তিনি ১৯৮৮ সালের চতুর্থ জাতীয় সংসদ নির্বাচনে তৎকালীন সিলেট-৪ আসন থেকে সংসদ সদস্য নির্বাচিত হয়েছিলেন।
এম.এ. হান্নান ১ জানুয়ারি ১৯৩৮ সালে ব্রিটিশ ভারতের আসামের সিলেট জেলার (বর্তমান বাংলাদেশ) গোয়াইনঘাট উপজেলার বীরকুলী গ্রামে জন্মগ্রহণ করেন। আব্দুল হান্নান নিজ গ্রামে প্রাথমিক শিক্ষা সমাপ্ত করে ১৯৫২ সালে গোয়াইনঘাট উচ্চ বিদ্যালয় থেকে মেট্রিকুলেট পাস করেন। এম.সি কলেজ থেকে ১৯৫৪ সালে এইচএসসি পাস করে ১৯৫৭ সালে বিএ ডিগ্রি পাস করেন। ঢাকা বিশ্ববিদ্যালয় থেকে ১৯৫৮ সালে ভর্তি হন এলএলবিতে।
১৯৫২ সালে ভাষা আন্দোলনে বিশেষ অবদান রাখেন। সংসদ সদস্য নির্বাচিত হওয়ার আগে তিনি গোয়াইনঘাট উপজেলার ৮ নং তোয়াকুল ইউনিয়নের ১৯৭৩ থেকে ১৯৮৩ পর্যন্ত পর পর তিন বার চেয়ারম্যান নির্বচিত হয়েছিলেন। তিনি গোয়াইনঘাট আওয়ামীলীগের প্রতিষ্টাতা সভাপতি। মুক্তিযোদ্ধে সক্রিয় অংশগ্রহণ করেন তিনি। সিলেট জেলা আওয়ামীলীগের প্রভাব শালী নেতা ছিলেন তিনি।
১ অক্টোবর ২০০৯ সালে ৭১ বছর বয়সে ডায়াবেটিস ও ক্রান্সারে আক্রান্ত হয়ে মৃত্যুবরণ করেন।
কর্ণপ্রয়াগ

কর্ণপ্রয়াগ হল ভারতের রাজ্য উত্তরাখণ্ডের চামোলি জেলার একটি শহর এবং পৌর বোর্ড। কর্ণপ্রয়াগ হল অলকানন্দা নদীর পঞ্চ প্রয়াগের (পাঁচটি সঙ্গম) একটি, এবং অলকানন্দা এবং পিন্ডার নদী)র সঙ্গমস্থলে অবস্থিত।
২০০১ সালের আদমশুমারি হিসাবে, কর্ণপ্রয়াগের জনসংখ্যা হল ৬৯৭৬। এর মধ্যে পুরুষ ৫৬%, এবং নারী ৪৪%। এখানকার সাক্ষরতার হার ৭৬%, জাতীয় গড় ৫৯.৫% এর থেকে বেশি। পুরুষদের মধ্যে সাক্ষরতার হার ৮১%, এবং নারীদের মধ্যে এই হার ৬৯%। এই শহরর জনসংখ্যার ১৩% এর বয়স ৬ বছরের চেয়ে কম।
কর্ণপ্রয়াগ অবস্থিত। এর গড় উচ্চতা হল ১,৪৫১  মিটার (৪,৭৬০  ফুট)।
বরফের পিন্ডারি হিমবাহ থেকে উদ্ভূত পিন্ডার নদী এবং অলকানন্দার সঙ্গম কর্ণপ্রয়াগে ঘটেছে। এখানকার সর্বোচ্চ শৃঙ্গ নন্দা দেবীর উচ্চতা ৭,৮১৬ মিটারেরও (২৫,৬৩৪  ফুট) বেশি এবং এর চারপাশে উজ্জ্বল শিখর সমন্বিত, ত্রিশূল, দ্রোণ গিরি, নন্দা ঘুন্টি, মৃগথুনি এবং মাইকটোলি দ্বারা বেষ্টিত।
কর্ণপ্রয়াগে অলকানন্দা নদীর পাঁচটি সঙ্গমের মধ্যে একটি ঘটেছে। পাঁচটি প্রয়াগ হল বিষ্ণুপ্রয়াগ, নন্দপ্রয়াগ, কর্ণপ্রয়াগ, রুদ্রপ্রয়াগ এবং দেবপ্রয়াগ। প্রয়াগরাজ হল এমন একটি স্থান, যেখানে গঙ্গা, যমুনা এবং পুরাণ কথিত সরস্বতীর মিলন স্থল, এবং এটি হিন্দু তীর্থস্থানগুলির অন্যতম পবিত্র স্থান।
অনেকে বিশ্বাস করেন যে কর্ণপ্রয়াগে মহাভারতের কর্ণ সূর্য দেবতার উপাসনা করতে এসেছিলেন। কর্ণপ্রয়াগে উমার নামে একটি প্রাচীন মন্দির রয়েছে।
কিছু কিছু গল্পে কর্ণপ্রয়াগ হল সেই স্থান যেখানে কৃষ্ণ কর্ণকে দাহ করেছিলেন। অর্জুন যখন অস্ত্রহীন কর্ণের প্রতি অঞ্জলিকা অস্ত্র ব্যবহার করেছিলেন, যিনি তখনও ডুবে যাওয়া রথের চাকাটি তোলার চেষ্টা করছিলেন, ভগবান কৃষ্ণ দেখতে পেয়েছিলেন যে কর্ণ গুরুতর আহত হয়েও বেঁচে আছেন। ভগবান কৃষ্ণ আবিষ্কার করেছিলেন যে ধর্ম (ধার্মিকতা) রক্ষার জন্য দায়ী ধর্ম-দেবতা কর্ণকে মৃত্যুর হাত থেকে রক্ষা করছেন এবং অর্জুন দ্বারা প্রেরিত প্রতিটি তীরের বিরুদ্ধে প্রতিরোধ করছেন। দেবী নিজে কর্ণকে ব্যক্তিগতভাবে রক্ষা করছিলেন বলে, কৃষ্ণ ও অর্জুন, কর্ণকে হত্যা করা অসম্ভব বলে মনে করেছিলেন। ভগবান কৃষ্ণ অর্জুন কে ব্যাখ্যা করেছিলেন যে কর্ণ তাঁর জীবদ্দশায় দান করে প্রচুর ভাল যোগ্যতা অর্জন করায় ধর্ম দেবতা নিজেই কর্ণকে মৃত্যুর হাত থেকে রক্ষা করেছিলেন এমনকি ভগবান শিবের পক্ষেও কর্ণকে হত্যা করা অসম্ভব। কৃষ্ণ বলেছিলেন ধর্ম যেখানেই উপস্থিত থাকেন, সেখানে বিজয় সম্ভব হয় আর এবার ধর্ম কর্ণের পাশে রয়েছেন। তাই কৃষ্ণ তাঁর রথ থেকে নেমে ব্রাহ্মণরূপ নেন এবং তাঁর কাছে দান হিসাবে কর্ণের পুণ্য বা সদগুণ চেয়েছিলেন। কর্ণ ব্রাহ্মণকে দান হিসাবে তাঁর পুরো গুণাবলি রক্তের আকারে দান করে দেন এবং একবার কর্ণ তাঁর জীবনের যোগ্যতা কৃষ্ণকে দান করতেই, কৃষ্ণ কর্ণকে বিশ্বরূপ দর্শন করিয়েছিলেন। কৃষ্ণ বলেছিলেন যে কেবল এই পথেই কর্ণকে হত্যা করা সম্ভব এবং যখন কর্ণ তাঁর জীবনের সদগুণ কৃষ্ণের হাতে তুলে দিয়েছিলেন, তখন ধর্ম-দেবতা তাঁকে ছেড়ে চলে যান। কর্ণ কৃষ্ণ কে একটি জনপদবিহীন স্থানে তাঁকে দাহ করতে বলেছিলেন যেখানে কেউ কখনো যায় নি। এরপরে কৃষ্ণ তাঁর রথে ফিরে গিয়ে অর্জুনকে কর্ণের মৃত্যু বাণ চালাতে বলেন। পরে কৃষ্ণ স্বয়ং কর্ণপ্রয়াগে কর্ণকে দাহ করেছিলেন।
ফ্রম বাংলাদেশ (চলচ্চিত্র)

'ফ্রম বাংলাদেশ'(ইংরেজি: From Bangladesh) বাংলাদেশের মুক্তিযুদ্ধের প্রেক্ষাসংশ্লিষ্ট একটি নির্মাণাধীন পূর্ণদৈর্ঘ্য চলচ্চিত্র। মিশু মিলনের গল্পের ভিত্তিতে চলচ্চিত্রটির চিত্রনাট্য রচনা ও পরিচালনা করছেন শাহনেওয়াজ কাকলী। শিল্প নির্দেশনা দিয়েছেন প্রাণ রায় প্রত্যক্ষভাবে বাংলাদেশের মুক্তিযুদ্ধ নয়, তবে মুক্তিযুদ্ধের সময় একটি হিন্দুবাড়ির পরিস্থিতি এই চলচ্চিত্রের মূল উপজীব্য। এই ছায়াচিত্রে ১৯৪৭ থেকে ১৯৭১ সাল পর্যন্ত দেখানো হয়েছে। এই চলচ্চিত্রের কেন্দ্রীয় ভূমিকায় অভিনয় করেছেন ফেরদৌসী মজুমদার। এছাড়াও মুখ্য চরিত্রে অভিনয় করেছেন তমালিকা কর্মকার, মৌসুমী নাগ, তমা মির্জা, ঊর্মিলা শ্রাবন্তী কর ও গাজী আবদুন নূর প্রমুখ। এটা ঊর্মিলা শ্রাবন্তী কর অভিনীত প্রথম চলচ্চিত্র।
চলচ্চিত্রের কাহিনি বাংলাদেশের মুক্তিযুদ্ধের সময় একটি হিন্দুবাড়ির পরিস্থিতি নিয়ে আবর্তিত। এই বাড়ীর মূল কর্ত্রী কাননবালা, একজন আশি বছরে বৃদ্ধা। তিনি মেজাজি- নিম্ন বর্ণের হিন্দু কিংবা অন্য ধর্মের কাউকে সহ্য করতে পারেন না এবং শুচিবায়ুগ্রস্ত। তাঁর ছেলে পরিবারের অন্যদের নিয়ে বাড়ি ছেড়ে চলে যান কিন্তু কাননবালা থেকে যান। একটা সময় একাকী কাননবালার সম্পর্ক হয় অচ্ছুত হিন্দু আর বিধর্মী মুসলিমদের সাথে। বহুবছর পর তার ছেলের স্মৃতিচারণায় ফুটে ওঠে কাননবালার একাকী জীবন।
'ফ্রম বাংলাদেশ' চলচ্চিত্রের কেন্দ্রীয় চরিত্র 'কাননবালা'র ভূমিকায় অভিনয় করেছেন ফেরদৌসী মজুমদার। এছাড়াও অভিনয় শিল্পী হিসেবে ঊর্মিলা শ্রাবন্তী কর, তমালিকা কর্মকার, মৌসুমী নাগ, তমা মির্জা, আশীষ খন্দকার গাজী আবদুন নূর ও হিল্লোলের নাম প্রকাশিত হয়েছে। চরিত্র অনুযায়ী অভিনয় শিল্পীদের নাম নিম্নরূপঃ-
১০ অক্টোবর, ২০১৯ তারিখে মানিকগঞ্জের বেতিলায় সতুবাবুর জমিদার বাড়িতে এই চলচ্চিত্রের চিত্র গ্রহণ শুরু হয়। চিত্রনাট্যের ৯৬টি দৃশ্যের মধ্যে ৮০টি দৃশ্য বেতিলায় ধারণ করা হয়। এছাড়াও গাজীপুরের পুবাইল ও মানিকগঞ্জের আরিচা ঘাট এলাকা চিত্র গ্রহণের জন্য নির্বাচন করা হয়। ১০ নভেম্বর, ২০১৯-এ চিত্রগ্রহণ সম্পন্ন হয়।
মুহম্মদ আশরাফ আলী

সৈয়দ মুহম্মদ আশরাফ আলী (জন্ম: অজানা - মৃত্যু: ২২ জানুয়ারি ২০১৫) হলেন বাংলাদেশের রাজনীতিবিদ, মুক্তিযুদ্ধের সংগঠক যিনি বাকশাল গঠনের পর তৎকালীন সিলেট-৬ আসনে (বর্তমান সিলেট-২) ১৯৭৫ সালের উপনির্বাচনে নির্বাচিত সংসদ সদস্য।
মুহম্মদ আশরাফ আলী ব্রিটিশ ভারতের আসামের সিলেট জেলার (বর্তমান বাংলাদেশ) ওসমানী নগরে জন্মগ্রহণ করেন।
সৈয়দ মুহম্মদ আশরাফ আলী ১৯৬৮ সালে সিলেট জেলা ছাত্রলীগের সাবেক সভাপতি নির্বাচিত হন। তিনি সিলেট জেলা আওয়ামীলীগের সাবেক সভাপতি ও সর্বশেষ জেলা আওয়ামীলীগের উপদেষ্টা মন্ডলীর সদস্য হিসেবে দায়িত্ব পালন করেন। বৃহত্তর সিলেট গণদাবী পরিষদের কেন্দ্রীয় কমিটির সভাপতিও ছিলেন তিনি।
১৯৭৫ সালে বাকশাল গঠনের পর তৎকালীন সিলেট-৬ আসনেের (বর্তমান সিলেট-২) সংসদ সদস্য মহম্মদ আতাউল গণি ওসমানী পদত্যাগ করলে উপনির্বাচনে তিনি সংসদ সদস্য নির্বাচিত হন।
মুহম্মদ আশরাফ আলী ২২ জানুয়ারি ২০১৫ সালে সিলেট শহরের একটি বেসরকারি হাসপাতালে মৃত্যুবরণ করেন। তাকে দরগাহ কবরস্থানে সমাহিত করা হয়।
নন্দপ্রয়াগ

নন্দপ্রয়াগ হল ভারতের উত্তরাখণ্ড রাজ্যের চামোলি জেলার একটি শহর এবং নগর পঞ্চায়েত। অলকানন্দা নদীর পঞ্চ প্রয়াগের (পাঁচটি সঙ্গমস্থল) মধ্যে নন্দপ্রয়াগ অন্যতম, এবং অলকানন্দা নদী এবং নন্দকিনী নদীর সঙ্গমস্থলে অবস্থিত। নন্দপ্রয়াগ এক সময় যদু রাজ্যের রাজধানী ছিল।
নন্দপ্রয়াগ অবস্থিত। এর গড় উচ্চতা হল ১,৩৫৮  মিটার (৪,৪৫৫  ফুট)। ৫৩৮  কিলোমিটার দীর্ঘ এনএইচ ৫৮টি, পবিত্র তীর্থস্থান বদ্রীনাথ এবং মানা গিরিপথের সাথে ইন্দো-তিব্বত সীমান্তের নিকটে এনসিআরকে সংযুক্ত করছে এবং এই মনোরম শহরের মধ্য দিয়ে গেছে। শহরটি পার্বত্য অঞ্চলে অবস্থিত, সঙ্গম বা পবিত্র "প্রয়াগ" পাহাড় থেকে দেখা যায়।
 ভারতীয় আদমশুমারি, নন্দপ্রয়াগের জনসংখ্যা হল ১৪৩৩, এর মধ্যে পুরুষ ৫৬%, এবং নারী ৪৪%। এখানকার সাক্ষরতার হার ৭০%, জাতীয় গড় ৫৯.৫% এর চেয়ে বেশি। পুরুষদের মধ্যে সাক্ষরতার হার ৭৮%, এবং নারীদের মধ্যে এই হার ৬১%। এই শহরের ৬ বছর বা তার কম বয়সীদের জনসংখ্যার ১৩%।
উত্তরাখণ্ড সরকারের একটি উদ্যোগে উত্তরাখণ্ড জলবিদ্যুৎ ইউজেভিএন, বোয়ালা নন্দপ্রয়াগ হাইড্রো ইলেক্ট্রিক পাওয়ার প্রোজেক্ট নিয়ে কাজ করছে। ৩০০ মেগাওয়াটের (৪ × ৭৫ মেগাওয়াট) প্রস্তাবিত ইনস্টলেশন প্রকল্পটি বছরে ১১০২ মেগা একক বার্ষিক বার্ষিক শক্তি উৎপাদন করার পরিকল্পনা করা হয়েছে, যা ৯০% নির্ভরযোগ্য।
প্রধান বৈশিষ্ট্য
এর অবস্থান উত্তরাখণ্ডের চামোলি - জেলায়। জেলার নদী - অলকানন্দা। ৩০০ মেগাওয়াট ক্ষমতা সম্পন্ন জলবিদ্যুৎ প্রকল্প আছে এখানে, যা ৯০% শক্তি দিতে সক্ষম। বাঁধ আছে ৫টি, গেটের মাপ ১১.০ × ৮.০ মিটার। হেড রেস সুড়ঙ্গপথের দৈর্ঘ্য - ১০.০৫ কিলোমিটার, আকৃতি অশ্বক্ষুরের মত এবং ৯.৩ মি ব্যাস যুক্ত। সার্জ শ্যাফ্টের ব্যাস - ২৭.০ মিটার, ভূগর্ভস্থ রন্ধ্র ৮০.০ মিটার উচ্চতায় সীমাবদ্ধ। ৪টি পেনস্টক আছে, প্রতিটি ৩.০ মিটার ব্যাস যুক্ত। পৃষ্ঠতলের পাওয়ার হাউসের আকার ১২০ মিটার লম্বা × ২২.২ মি প্রশস্ত × ৪৪ মি উঁচু। জেনারেটর প্রতিটি ৭৫ মেগাওয়াটের ৪টি ইউনিট আছে। ৪টি উলম্ব ফ্রান্সিস টারবাইন আছে। যার রেটেড হেড - ১৩৮.৯ মি। প্রকল্পটি গড়ে উঠেছে ৬২.০ হেক্টর জমির ওপর। এর বার্ষিক উৎপাদন - ১৪৩১.১ মেগা ইউনিট। প্রকল্পের ব্যয় ২০১৫ সালের ফেব্রুয়ারি অনুযায়ী ২২২৬.৫৬ কোটি টাকা। প্রকল্পের সমাপ্তি হয়ে এর কাজ শুরুর সময়সূচী - ডিসেম্বর ২০২২।
কফিল উদ্দিন সোনার

কফিল উদ্দিন সোনার একজন বাংলাদেশি রাজনীতিবিদ ছিলেন যিনি জাতীয় পার্টির রাজনীতির সাথে যুক্ত ছিলেন। তিনি একবার সাংসদ হিসেবে নির্বাচিত হয়েছিলেন।
কফিল উদ্দিন নওগাঁ জেলার মান্দা উপজেলার কশব ইউনিয়নের চকবালু গ্রামে জন্মগ্রহণ করেন। তার পিতা মৃত আবুল কাসেম সোনার।
কফিল উদ্দিন সোনার নওগাঁ জেলা জাতীয় পার্টির সহসভাপতি ছিলেন। তিনি ১৯৮৮ সালে নওগাঁ-৪ সংসদীয় আসন থেকে সাংসদ হিসেবে নির্বাচিত হয়েছিলেন। ১৯৯১ সালে নওগাঁ-৪ সংসদীয় আসন থেকে সংসদ সদস্য পদে প্রার্থী হলেও নির্বাচিত হতে পারেন নি তিনি।
কফিল উদ্দিন সোনার ২০১৯ সালের ২৫ অক্টোবর ৭৫ বছর বয়সে নওগাঁর আরজি নওগাঁ মহল্লার নিজ বাসভবনে মৃত্যুবরণ করেন।
বিটপ

উদ্ভিদের যে অংশগুলো মাটির উপরে থাক, তাদের একত্রে বিটপ বলে। উদ্ভিদবিজ্ঞানে, কাণ্ড, কাণ্ডের উপাঙ্গসমূহ, পাতা এবং পার্শ্ববর্তী কুঁড়ি, ফুলের কাণ্ড এবং ফুলের কুঁড়ি নিয়ে বিটপ গঠিত হয়। বীজ অঙ্কুরোদগম পর নতুন বৃদ্ধিপ্রাপ্ত চারা যা উপরের দিকে বৃদ্ধি পায় তা একটি বিটপ,যা থেকে পরবর্তীতে পাতা উৎপন্ন হয়।বসন্তকালে, বহুবর্ষজীবী উদ্ভিদে বিটপ এক ধরনের নতুন বৃদ্ধি যা ভেষজ উদ্ভিদবিশিষ্ট মাটি থেকে উৎপন্ন হয় বা নতুন কাণ্ড বা ফুলের বৃদ্ধি থেকে, যা কাষ্ঠল উদ্ভিদের উপর হয়ে থাকে ।প্রজননের জন্য রূপান্তরিত বিশেষ ধরনের বিটপ হল ফুল।
প্রাত্যহিক জীবনে, "বিটপ" এবং "কাণ্ড" প্রায় একই অর্থে ব্যবহার করা হয়ে থাকে, কিন্তু এদের মধ্যে পার্থক্য রয়েছে। কাণ্ড বিটপের একটি অবিচ্ছেদ্য অংশ যা কুড়িঁ, ফল, এবং পাতার জন্য অক্ষ সরবরাহ করে থাকে।
অনেক কাষ্ঠল উদ্ভিদ স্বতন্ত্র ছোট বিটপ এবং লম্বা বিটপ আছে। কিছু আবৃতবীজী উদ্ভিদে "ছোট বিটপ" এছাড়াও যাকে "স্পার বিটপ" বা "ফল স্পার্স" বলা হয়, সংখ্যাগরিষ্ঠ ফুল এবং ফল উৎপাদন করে থাকে । কিছু কনিফার এবং জিংকগোতে একই ধরনের প্যাটার্ন লক্ষ্য করা যায়, যদিও কিছু জেনারায় "ছোট বিটপ" যেমনঃ "পিসেয়া" এত ছোট হয়ে থাকে যে, এদের পাতার অংশ ভেবে ভুল হয়ে যেতে পারে,যে পাতাসমূহ বিটপ নিজেই তৈরি করে থাকে।
গুন্ডেবয়না রামমূর্তি যাদব

গুন্ডেবয়না রামমূর্তি যাদব (২৬ অক্টোবর ১৯৪৭ – ১১ অক্টোবর ২০১৯) একজন ভারতীয় রাজনীতিবিদ ছিলেন। তিনি অন্ধ্র প্রদেশ বিধানসভার একজন বিধায়ক ছিলেন।
গুন্ডেবয়না রামমূর্তি যাদব ১৯৯৪ সালে চালাকুর্থি বিধানসভা কেন্দ্র থেকে অন্ধ্র প্রদেশ বিধানসভার সদস্য হিসেবে নির্বাচিত হয়েছিলেন। নির্বাচনে তিনি ঐ বিধানসভা কেন্দ্রের তৎকালীন বিধায়ক কুন্ডুরু জানা রেড্ডিকে পরাজিত করেছিলেন। উল্লেখ্য, কুন্ডুরু জানা রেড্ডি পরবর্তীতে তেলেঙ্গানা রাজ্য গঠিত হবার পর তেলেঙ্গনা বিধানসভার প্রথম বিরোধীদলীয় নেতা হিসেবে দায়িত্ব পালন করেছিলেন। গুন্ডেবয়না রামমূর্তি যাদব তেলুগু দেশম পার্টির মনোনয়নে বিধায়ক হিসেবে নির্বাচিত হলেও পরবর্তীতে তিনি তেলঙ্গনা রাষ্ট্র সমিতিতে যোগদান করেছিলেন।
গুন্ডেবয়না রামমূর্তি যাদব ২০১৯ সালের ১১ অক্টোবর প্রয়াত হন।
হরিদ্বার

হরিদ্বার (; , হরদ্বারও বলা হয়, ভারতের উত্তরাখণ্ডের হরিদ্বার জেলার একটি প্রাচীন শহর এবং পৌরসভা। কিংবদন্তি অনুযায়ী, এখানেই দেবী গঙ্গা ভগবান শিবের জটা থেকে মুক্তি পেয়ে পৃথিবীতে নেমেছিলেন। গঙ্গোত্রী হিমবাহের প্রান্তে গোমুখ থেকে উৎপন্ন হয়ে, উৎস থেকে চলে, হরিদ্বারে প্রথমবারের জন্য সিন্ধু-গাঙ্গেয় সমভূমিতে প্রবেশ করে। যা থেকে এই শহরটির প্রাচীন নাম হয়েছে গঙ্গাদ্বার।
হরিদ্বার বা হরদ্বারকে হিন্দু ধর্মাবলম্বীদের কাছে সপ্তপুরী নামে পরিচিত সাতটি পবিত্রতম স্থানের একটি হিসাবে বিবেচনা করা হয়। সমুদ্রমন্থন অনুসারে, উজ্জয়িনী, নাশিক এবং প্রয়াগরাজ (এলাহাবাদ)-সহ হরিদ্বার এমন চারটি স্থানের মধ্যে একটি যেখানে অমৃতের বিন্দু, (যা অমরত্ব প্রদান করে) পড়েছিল। মহাজাগতিক পাখি গরুড় অমৃতের কলস বহন করার সময় দুর্ঘটনাক্রমে অমৃত ছড়িয়ে পড়েছিল। এটি কুম্ভমেলায় অভিব্যক্ত হয়েছে, যা প্রতি ১২ বছরে একবার হরিদ্বারে পালিত হয়। হরিদ্বার কুম্ভ মেলা চলাকালীন, লক্ষ লক্ষ তীর্থযাত্রী, ভক্ত এবং পর্যটকরা মোক্ষ অর্জনের জন্য এবং তাদের স্খালন করার জন্য গঙ্গা নদীর তীরে ধর্মীয় স্নান করতে হরিদ্বারে জমায়েত হয়। " ব্রহ্ম কুণ্ড " হচ্ছে সেই জায়গা, যেখানে অমৃত পড়েছিল। এটি হর কি পৌরিতে অবস্থিত (আক্ষরিক অর্থে, "প্রভুর পদবিন্যাস") এবং হরিদ্বারের সবচেয়ে পবিত্র ঘাট হিসাবে বিবেচিত হয়। এটি কাঁওয়ার তীর্থযাত্রার প্রাথমিক কেন্দ্রও, যেখান থেকে লক্ষ লক্ষ অংশগ্রহণকারী গঙ্গা থেকে পবিত্র জল সংগ্রহ করে এবং শত শত মাইল বয়ে নিয়ে গিয়ে, শিব মন্দিরগুলিতে নৈবেদ্য হিসাবে দেয়।
হরিদ্বার সদর শহর এবং জেলার বৃহত্তম শহর। উত্তরাখণ্ডের রাজ্য শিল্প উন্নয়ন কর্পোরেশন (এসআইডিসিএল) এর দ্রুত বিকাশমান শিল্প তালুকসহ আজ এই শহরটি এবং ভারত হেভি ইলেকট্রিক্যালস লিমিটেড এর জনপদ এবং এর সাথে সম্পর্কিত আনুষঙ্গিক কাছাকাছি শহরগুলির, তার ধর্মীয় গুরুত্বের বাইরেও বিকাশ ঘটাচ্ছে।
হরিদ্বার ভারতীয় সংস্কৃতি ও বিকাশের একটি বর্ণময় চিত্র উপস্থাপন করেছে। পবিত্র রচনায় এটি আলাদাভাবে কপিলস্থান, গঙ্গাদ্বার এবং মায়াপুরী নামে বলা হয়েছে। এ ছাড়াও এই অঞ্চলটি চারধাম (উত্তরাখণ্ড ভ্রমণের চারটি মূল স্থান যেমন, বদ্রীনাথ, কেদারনাথ, গঙ্গোত্রী এবং যমুনোত্রি) ভ্রমণের কেন্দ্রবিন্দুতে অবস্থিত। পরবর্তীকালে শৈবরা (ভগবান শিবের অনুগামী) এবং বৈষ্ণবরা (ভগবান বিষ্ণুর ভক্তরা) এই স্থানটিকে যথাক্রমে হরদ্বার এবং হরিদ্বার বলে পৃথকভাবে ডাকে, কারণ হর হলেন শিব এবং হরি হলেন বিষ্ণু।
শহরের নামটির দুটি বানান রয়েছে: " হরদ্বার " এবং " হরিদ্বার "। এই নামের প্রত্যেকটির নিজস্ব অর্থ রয়েছে।
" হরি " শব্দের অর্থ "ভগবান বিষ্ণু"। সুতরাং, " হরিদ্বার " বলতে বোঝায় "ভগবান বিষ্ণুর কাছে প্রবেশের দ্বার"। "চারধামের" মধ্যে একটি বদ্রীনাথে পৌঁছানোর জন্য, যেখানে ভগবান বিষ্ণুর মন্দির আছে, হরিদ্বার তীর্থযাত্রীর যাত্রা শুরু করার জন্য বিশিষ্ট জায়গা। এর থেকে, নাম হরিদ্বার।
পাউরুটি

পাউরুটি বা পাঁউরুটি বলতে ইউরোপীয় রন্ধনশৈলীতে তৈরি করা রুটিজাতীয় খাদ্যকে বোঝায়। সাধারণত গমের ময়দা ও পানি নিয়ে তাল তৈরি করে সেঁকে ও পরে খামির করে পাউরুটি প্রস্তুত করা হয়। খামির করার বিভিন্ন উপায়ের মধ্যে প্রাকৃতিক অণুজীব, রাসায়নিক দ্রব্য, শিল্পোৎপাদিত খামির ও উচ্চচাপের বায়বায়ন উল্লেখযোগ্য।
"পাউরুটি" শব্দটি পর্তুগিজ () ও বাংলা "রুটি" হতে আগত।
টোস্ট (, ) বলতে আগুনে সেঁকা পাউরুটির এক-একটি টুকরোকে বোঝায়। এটি একটি জনপ্রিয় জলখাবার। টোস্টের উপর মাখন বা মার্জারিন ও জ্যাম-জেলির মতো উপকরণ ছড়ানো হয়। স্যান্ডউইচেও টোস্ট করা পাউরুটি ব্যবহার করা হতে পারে।
আগুনে সেঁকার সময় মাইলার বিক্রিয়া পাউরুটিকে আরও মচমচে করে তোলে। টোস্টার বা টোস্টার ওভেনের মতো টোস্টিং যন্ত্রের মাধ্যমে পাউরুটিকে টোস্টে পরিণত করা হয়। আগুনে সেঁকার ফলে টোস্টে আরও বেশি পরিমাণে অ্যাক্রিলামাইড থাকতে পারে, যাকে ক্যান্সার সৃষ্টিকারক বলে সন্দেহ করা হয়েছে। তবে পোড়া খাদ্যে থাকা অ্যাক্রিলামাইডে ক্যান্সার হয়, এই দাবি অপ্রমাণিত।
জাতীয় প্রতীক

একটি জাতীয় প্রতীক যে কোন সত্তার নিজস্ব প্রতীক যা নিজেকে একটি জাতীয় সম্প্রদায় হিসাবে বিবেচনা করে এবং বিশ্বের কাছে প্রকাশ করে: ঔপনিবেশিক বা অন্যান্য নির্ভরশীল রাষ্ট্র, যুক্তরাষ্ট্রীয় বা এমনকি কোন জাতিসংস্কৃতিক সম্প্রদায় কোন রাজনৈতিক স্বায়ত্তশাসন না থাকা সত্ত্বেও সার্বভৌম রাষ্ট্রগুলো এবং জাতিসমূহ এবং দেশগুলিকেও 'জাতীয়তা' হিসাবে বিবেচনা করে।
জাতীয় প্রতীকের উদ্দেশ্য হলো জাতির জনগণ, মূল্য, লক্ষ্য বা ইতিহাসের চাক্ষুষ, মৌখিক বা আইকনিক উপস্থাপনার মাধ্যমে জনগণকে একত্রিত করা। এই প্রতীকগুলি প্রায়শই দেশপ্রেম বা উচ্চাকাঙ্ক্ষী জাতীয়তাবাদের উদযাপনের অংশ হিসাবে চালু করা হয় (যেমন স্বাধীনতা, স্বায়ত্তশাসন বা পৃথকীকরণ আন্দোলন) এবং জাতীয় সম্প্রদায়ের সকল জনসাধারণকে অন্তর্ভুক্ত এবং প্রতিনিধিত্ব করে নকশা করা হয়।
বিভিন্ন উপায়ে, কোন দেশের সুপরিচিত দর্শনীয় স্থানগুলিকে জাতীয় প্রতীক হিসাবেও দেখা যেতে পারে, যেমন হস্তশিল্পের ঐতিহ্যগত স্বতন্ত্র বস্তু, লোকজ পোশাক, প্রাকৃতিক স্মৃতিস্তম্ভ, জাতীয় মহাকাব্য এবং জাতীয় পৌরাণিক কাহিনী, এর পাশাপাশি জাতীয় ক্রীড়া দল এবং তাদের সমর্থকদের ব্যবহৃত প্রতীকও দেখা যায়।
জাতীয় বিড়াল দিবস

এটি কানাডার ৮ আগস্টে বা যুক্তরাষ্ট্রে ২৯ অক্টোবর পালিত হয়। জাতীয় বিড়াল দিবসের ওয়েবসাইটে বর্ণিত হয়েছে যে এই দিনটি প্রথম ২০০৫ সালে পালিত হয়েছিল "জনগণকে প্রতিবছর যে পরিমাণ বিড়াল উদ্ধার করতে হবে তার সংখ্যাটি শনাক্ত করতে এবং বিড়াল প্রেমীদের তাদের জীবনে বিড়াল (গুলি) পালনে উৎসাহিত করার জন্য"। নিঃশর্ত ভালবাসা এবং সাহচর্য বিড়াল আমাদের দান করে। দিনটি প্রতিষ্ঠা করেছেন পোষা ও পারিবারিক জীবনধারা বিশেষজ্ঞ, আমেরিকান সোসাইটি ফর দ্য প্রিভেনশন অফ ক্রুয়েল্টি টু অ্যানিমেলস দ্বারা সমর্থিত কলেন পাইজ, একটি অলাভজনক সংস্থা, যা পোষ্য গ্রহণকে উৎসাহিত করার জন্যও কাজ করে।
আন্তর্জাতিক বিড়াল দিবস, ৮ আগস্ট, ২০০২ সালে আন্তর্জাতিক প্রাণী কল্যাণ তহবিল দ্বারা তৈরি করা হয়েছিল। আন্তর্জাতিক বিড়াল দিবস, যা কখনও কখনও বিশ্ব বিড়াল দিবস হিসাবে পরিচিত, বেশিরভাগ ইউরোপীয় দেশ, অস্ট্রেলিয়া, ভারত এবং মার্কিন যুক্তরাষ্ট্র সহ বিশ্বের বিভিন্ন দেশে পালিত হয় এবং বিশ্বব্যাপী বৃদ্ধি পাচ্ছে। কয়েকটি দেশে বিড়াল দিবস উদযাপনের জন্য নিজস্ব দিন রয়েছে। রাশিয়া ১ মার্চ বিশ্ব বিড়াল দিবস পালন করে এবং ২২ ফেব্রুয়ারি অনানুষ্ঠানিকভাবে বিড়াল দিবস উদযাপিত হয়, এটি জাপানের বিড়ালদের উদযাপনের একটি মজাদার দিন যা এই দিনটির মজার সামাজিক দিকটির জন্য বিশ্বব্যাপী বৃদ্ধি পাচ্ছে।